فەیسبووك گووگڵی هێنایە خوارەوە | kurditgroup\nفەیسبووك گووگڵی هێنایە خوارەوە\nساڵی ٢٠١٠ بوو بەو ساڵەی فەیسبووك گووگڵی لە تەختی پاشایەتیی وێب دابەزاند.\nبەگوێرەی ڕاپۆرتێكی نوێی (ئێكسپێریەن هیتوایز Experian Hitwise) فەیسبووك نەك تەنیا واژەی هەرەبۆگەڕاوی ساڵ بوو، بەڵكوو پێشی گووگڵیش کەوتەوە وەك پڕسەردانترین ماڵپەڕی ئەمریکا لە ساڵی ٢٠١٠دا.\nبۆ دووەمین ساڵ لەسەریەك، ”facebook” لەنێو بەکارهێنەرانی ئینتەرنێت لە ئەمریكا هەرەبۆگەڕاوترین وشە دەرچوو. ئەم وشەیە بەپێی هەمان سەرچاوەی سەرەوە ڕێژەی (٢.١١%)ی سەرجەم گەڕانەكان پێكدەهێنێت.\nبۆ ئاماری وردتر و زیاتر كرتەی ئێرە یان زانیاریی زیاتر بكە!\nڕاستە فەیسبووک ژمارەی بەکارهێنەرانی زیاترە، بەڵام کوا خزمەتگوزاری و کارەکانیان وەکو یەک نین، گوگڵ زیتر لە بواری گەڕاندا لە پێشەوەبووە، ئەگەرنا وەکو ماڵپەڕی پەیوەندەییەکۆمەڵایەتییەکان ، گوگڵ هیچ کات لە پێش فەیسبووکەوە نەبووە، چاتەکەی گوگڵ بەرکاهێنەرانی هەربەراوورد ناکرێ لەگەڵ فەیسبووک.\nبوونی دەزگای ڕاگەیاندنی گەورە ڕۆڵی کاریگەری هەیە لەسەر ئەنجامەکان، پێم وانیە ئەم بەرەوەپێشچوونەی فەیسبووک بەهۆی باشیی، خزمەتگوزاریەکانیەوەبێت.\nزۆرهاتن وەکو فە ...بووک و ڕۆشتن. بەڵام خۆت وتەنی ئەمە چییە بەراورد بکرێت لەگەڵ گووگڵ وەکو هەموو پڕۆژەکانی؟! ئەڵێت کە زۆرترین وشەی بەدودا گەڕاوە؟ کێ ئەم گەڕانانەی index کردووە؟ ئەی باشە تەنها بۆ ئەمە گەڕاوە؟\nوەکو بەراوردی شوتی و پلایس وایە!\nدەستخۆش بۆ ئەو هەواڵە.\nلە ڕووی سەردان و گەڕان بۆ کەسایەتی و گرووپ لەوانەیە وا بێت، فەیسبووک وەکو قارچک لە ماوەیەکی کەمدا هەڵتۆقی. نیوملیار بەشداربوو جگە لە سەردانکەران، کەم نییە بە ڕاستی. من پێم وایە ڕاژەکانی گووگل لە دوو ساڵی داهاتوودا سەنگی مەحەک دەبن نەک هەر بەرامبەر فەیسبووک کە هیچی نییە لە چاو یاهوودا، بەڵکو بەرامبەر ئەپڵ و مایکرۆسۆفتیش.\nپێشەنگی و زەبەلاحیی گووگڵ بەو هەموو تایبەتمەندییانەوە کە هەیەتی نکوولی لێناکرێت، بەڵام ئەوە بەراوردكردنێك بووە وەكوو ڕوون و ئاشكرایە تەنیا لە هەردوو بواری گەڕان و سەرداندا، ئەویش تەنیا لە ئەمریكا نەك تەواوی جیهان -وەکوو من لێی گەیشتبم-.\nتەنانەت ٣ جۆری واژەكانی "facebook" لەنێوان لیستی دەیەمین هەرەبۆگەڕاوی وشەکاندان (سەیری وێنەی پاشكۆ بكەن).\nئینجا ئەم زانیارییانە لە گیرفانی کەسەوە دەرنەچووە، بەڵکوو ئەو هاوبەشگەیەی کە ئەم بەراورد و ئامارەی ئامادە کردووە (بە پێڕستکردنیشەوە) ، بە قسەی خۆیان پێشەنگن لە بوارەکەی خۆیاندا -خزمەتگوزاریی زانیارییەکان و شیکارییان-.\nنازانم ئه‌م وشه‌ی زه‌به‌لاحه کوردیه یان نه به‌ڵام من ده‌ڵێن گۆگڵ هێنده مه‌زنه فه‌یس بووک ناگاته قولاپه‌ی پێشی نه‌ک ئه‌ژنۆی\nئه‌وه‌ی فه‌یس بووک ته‌نها یه‌ک ماڵپه‌ڕی لێک نزیک بونه‌وه‌ی خه‌ڵکه و هیچی تر پێم وانیه ئێستاش به قه‌د ئیبه‌ی لای خه‌ڵک گرنگ بێت ئیسفاده‌ی بۆ مرۆڤایه‌تی هه‌بێت\n6 / 3amr Fuad\nدەستخۆش بۆ بابەتەکە بەڵام لەگەڵ ڕێزم من بڕوام بەو قسەیە نیە کە فەیسبوک لەپێش گووگڵەوە بێت، چونکە ئەلێکسا سەنگی مەحەکە بۆ ئەمە:\nئەو لیستەیە خۆی لە بێسەرچاوەیی و نالۆجیکی سەرچاوەی هەواڵەکەوە دێت. لەم جۆرە هەواڵانە زۆردەبینین.\nدیارە ئەوە تەنها ۱٠ زۆرترین وشەی بۆگەڕاوە، ئەی سەدان ملیۆنی تر؟ ئەی باشە خێرە ئەو وشەیەی بە دویدا گەڕاون لە ئامێرێکی گەڕاندا لە ئامێری گەڕانەکە زۆرترە یان ئەوەی داگرتووە؟!\nگەرمکردنی ڕاگەیاندنەکانە و هیچی تر .\n١- مەرج نییە بۆ گشت گەڕانەكانمان بگووگڵێین (google)، خۆ دەکرێت ببینگین (bing).\n٢- ئێستا ئیتر زۆربەی ئینەرنێتوانان بۆ پێناسەی زۆر لە چوونەژوورەکانیان بۆ ماڵپەڕەکانی تر لە هەژماری فەیسبووك کەڵك وەردەگرن.\n٣- تۆ حەزت لێیە عیـــــــملاق بەکار بێنە، بەڵام تانەدان جوان نییە بەبێ زانیاری:\nفەیسبووك چۆن گووگڵی لەبرەو خست\nئەنتەرنێت پڕە لەم جۆرە هەواڵانە، هەرکەس وتی بەیانی جەژنە برنج ناخەمە ئاو.\nپێناسەی ماڵپەر بۆ فەیسبووک شتێکی بێمانایە و هیچ زۆرینە پێی وانییە، تۆڕی کۆمەڵایەتی و دەستە و خزمەتگوزاری زۆرن وەکو:\nئەمە هەرکەسە و دەیەوێت لەو دەیانەدا بەستەری بڵاوبێتەوە. ئەمانەش دەماودەم و باون. هەتا myspace هەبوو ئەمانە هەندێکیان ناویان لەکولەکەی تەڕیشدا نەبوو. بەهەرحاڵ هیچیان ئەوە نین بەراوردبکرێن بە گووگڵ، یاهوو یان توڕیکی وێنە و ڕاژەکردنی وەکو flickr .\n*** بەستەری وێنەکانیشم ناچالاک کرد کە داتنابوو، چونکە زۆر گەورە و پانبوون.\nسوپاس بۆ هەواڵنوسین و ماندووبوونت لێرە.\nFacebook Finds New Friends in the World of Private Finance\nئەو وێنەیە قسەکانی ئێمەی سەلماندەوە. تۆڕی کۆمەڵایەتی هەرئەوەیە.\nگووگڵ ئەمەندە کۆمپانیای کڕیوە\n** ماڵپەڕی کرتە.\nئەمە بێجگە لەو هەموو خزمەتگوزاری و بازاڕەی خۆی. یاهووش هەمان شت.


ژیان | جیهان | گاردیان: بە زۆردەمامك بەئیگۆرییەكانی چین دروستكراوە و هەناردەی ئوسترالیا كراوە\n2020-07-23 | 697 جار خوێندراوەتەوە\nچین هەزارانی لە سەربازگە زۆرە ملێکاندا زیندانی کردووە و کاریان پێ دەکات\nڕۆژنامەی گاردیانی بەریتانی بڵاویكردەوە، دوو كۆمپانیای ئوسترالی بڕێكی زۆر لە دەمامكیان لە چیینەوە هاوردەكرد كردووە، كە لەو سەربازگانەدا دروستكراوە كە كەمینەی موسڵمانە ئیگۆرییەکانی تیا زیندانی كراوە و بە زۆرەملێ كاریان پێدەدەكەن .\nڕۆژنامەكە ئاشكرایكردووە، ئەو دەمامكانە لە لایەن كۆمپانیای "هۆبی هایشین" لە چینەوە هەناردە كراوە بۆ بازاڕەكانی ئوسترالیا و بەسەر چەند ناوەندێكی بازرگانی ئەو وڵاتەدا دابەشكراوە .\nپسپۆڕان هۆشداریان داوەتە ناوەندە بازرگانی و دابەشكارەكانی ئوسترالیا و هاوڵاتیان، ئەو جۆرە دەمامكە بەكارنەهێن كە بە زۆرە ملێ لەو سەربازگانەدا دروستكراوە، كە موسڵمانەئیگۆرییەكانی تێدا زیندانی كراوە .\nگاردیان ئاشكرایكردووە، یەكێك لە كۆمپانیاكانی بەرهەمهێنانی دەمامەكان سەر بە گروپی كۆمپانیای هۆبی هایشینی تابیەت بە دروستكردنی بەرهەمە خۆپارێزییەكانە لە كۆرۆنا، لە هەرێمی هۆبی ناوەڕاستی چین كار دەكات و بەرهەمەكانی هەناردەی چەندین وڵات دەكات، لەوانەش ئوسترالیا .\nدوو كۆمپانیا ئوسترالییەکەی كە ئەو بەرهەمەیان كڕیوە، ئاماژەیان بەوە كردووە، زانیارییان نەبووە لەسەر ئەوەی كە هاوڵاتی و كرێكاری ئیگۆر بە زۆرەملێ بەكاردەهێنن بۆ دروستكردنی ئەو بەرهەمە و لەوبارەیەوە دوودڵی خۆیان نیشانداوە .\nپسپۆرانی ئابوری و بازرگانی باس لەوە دەكەن، كۆمپانیا خۆرئاواییەكان بەردەوام روبەروی كێشەی قورس دەبنەوە سەبارەت بە پێداچوونەوە بەسەرچاوەی هاوردەكردنی كەلوپەل لە چینەوە، چونكە ئەوكارانە لە وڵاتی چین زۆر بە هەستیاری و شاراوەیی بەڕێوەدەچێت، بە تایبەت لەو ناوچانەی كە موسڵمانە ئیگۆرییەكانی تیا زیندانی كراوە و كاری زۆرەملێیان پێ دەكەن .\nئەوەش لە كاتێكدایە بەگوێرەی راپۆرتێكی سەنتەری بیركردنەوەی سەر بە پەیمانگای سیاسەتی ستراتیژی ئوسترالیایە، نزیكەی 80 هەزار كەس لە كەمینەی موسڵمانە ئیگۆرییەكان بە زۆرەملێ لە سەربازگەكانی زۆرەملێدا كاریان پێدەكرێت .


زانكۆی سلێمانی: كۆڕێكی ڕێزلێنان و یادكردنەوەی بۆ پڕۆفیسۆر عەلی تۆفیق ڕێكدەخات\nلە مەراسیمێكی شایستە و بێوێنەدا لە هۆڵی كۆنفرانسی كۆلێجی زانست لە كەمپی نوێی زانكۆی سلێمانی چلەی ماتەمینی پڕۆفیسۆر دكتۆر عەلی تۆفیق بەڕێوەچوو.\nسەرلەبەیانی ئەمڕۆ بە ئامادەبوونی پڕۆفیسۆری یاریدەدەر دكتۆر ڕەزا حەسەن سەرۆكی زانكۆی سلێمانی بە یاوەری دكتۆر خەسرەو عەبدوڵا یاریدەدەری سەرۆكی زانكۆ بۆ كاروباری زانست و دكتۆر بەختیار قادر ڕاگری كۆلێجی زانست و دكتۆر بەختیار كەمال سەرۆكی بەشی كیمیا و ژمارەیەك لە كەسانی ئەكادیمی و هاوڕێ و بنەماڵەكەی و پەڕلەمانتاران لە مەراسیمێكدا چلەی ماتەمینی دكتۆر عەلی تۆفیق بەڕێوەچوو.\nسەرەتای مەراسیمەكەش بەدەقیقەیەك وەستان بۆ گیانی پاكی شەهیدان دەستیپێكرد و پاشانیش چەند ئایەتێك لە قورئانی پیرۆز خوێندرایەوە، پڕۆفیسۆری یاریدەدەر دكتۆر ڕەزا حەسەن سەرۆكی زانكۆی سلێمانی بەخێرهاتنی هەموولایەكی كرد و ووتی: بەناوی سەرجەم مامۆستایان و خوێندكاران و فەرمانبەرانی زانكۆی سلێمانییەوە پرسە و سەرەخۆشی ئاراستەی زانكۆ و هاوڕێ و بنەماڵەی خوالێخۆشبوو كرد و هیوای خواست كە جێگەی بەهەشت بێت.\nهەر لە درێژەی ووتەكەیدا سەرۆكی زانكۆی سلێمانی ووتی: ئەمڕۆ لە بیرەوەری مەراسیمی چلەی خوالێخۆشبوو پڕفیسۆر دكتۆر عەلی تۆفیق مامۆستای ماندوونەناس و دامەزرێنەری یەكەمین زانكۆی لەكوردستانی عێراق(زانكۆی سلێمانی) سەری ڕێز و نەوازش دادەنەوێنم بۆ گیانی پاكی، چونكە مێژووی ژیانی خوالێخۆشبوو پڕە لە سەروەری و هەر لە سەرەتای لاوێتیدا هیوای دروستبوون و دامەزراندنی زانكۆیەك بوو لەیەكێك لە شارەكانی كورستان بۆ ئەوەی نەوەكانی داهاتووی گەلەكەمان بتوانن لەناو شارەكانی كوردستاندا خوێندنی زانكۆیی تەواو بكەن، بۆ ئەم مەبەستەش خوالێخۆشبوو توانی لە ساڵی 1968دا ڕۆڵێكی گرنگ و گەورەی هەبێت لە دامەزراندن و دروستكردنی زانكۆی سلێمانی و هەموو توانایەكی خۆشی خستەگەڕ لە پێناو دابینكردنی سەرجەم پێداویستییەكانی ئەو سەردەمە لە ڕووی بینا و كەسەرەتەوە.\nلە مەراسیمەكە و لە درێژەی قسەكانیدا دكتۆر ڕەزا حەسەن ئاماژەی بەوەشدا كە خوالێخۆشبوو پڕۆفیسۆر دكتۆر عەلی تۆفیق هەر لە سەرەتای دامەزراندنی زانكۆی سلێمانییەوە چەندین پۆستی گرنگی وەرگرتووە و توانییەتی هەموو ژیانی خۆی بۆ خزمەتكردنی زانكۆ و بواری زانستی تەرخان بكات بۆیە داوا لە كۆلێجی زانست دەكەم یەكێك لە هۆڵەكانی خوێندن لە بەشی كیمیا بكرێت بەناوی ئەم پیاوە گەورەیەوە لە كۆتایی قسەكانیدا سەرۆكی زانكۆ وای ووت.\nهەر لە مەراسیمەكەشدا لەلایەن چەند هاوڕێ و هاوپیشەیەكی خوالێخۆشبووەوە باس لە ژیان و خزمەتی پڕۆفیسۆر دكتۆر عەلی تۆفیق كرا لە ڕووی زانستی و نیشتیمان پەرەوەرییەوە، پاشانیش لە ڕێگەی كورتە فلیمێكەوە تیشكی زیاتر خرایەسەر ژیانی خوالێخۆشبوو.\nپاشانیش لەو مەراسیمی چلەیەی كە بۆ پڕۆفیسۆر دكتۆر عەلی تۆفیق ڕێكخرابوو هەریەك لە دكتۆر بەختیار قادر ڕاگری كۆلێجی زانست و دكتۆر بەختیار كەمال سەرۆكی بەشی كیمیا ووتەیەكیان پێشكەشكرد كە تێیدا باسیان لەو نیوسەدە خزمەتە كرد كە خوالێخۆشبوو پێشكەشی بواری زانستی كردوو لە ناوخۆ و دەرەوەی عێراق و هەرێمی كوردستان و ووتیان ئێستا زانكۆی سلێمانی بەگشتی و كۆلێجی زانست بەتایبەتی لە ژێر دەستی ئەودا توانیویەتی خاوەنی چەندین دكتۆر و پڕفیسۆر بێت كە ئەمەش بێگومان دەسكەوتێكی گەورەیە بۆ زانكۆ بە گشتی بۆیە جێی خۆیەتی لێرەوە و لەم یادەدا سەری رێز و وەفا بۆ ئەو پیاوە گەورەیە دابنەوێنین و بەڵێنی پێدەدەین كە بە باشترین شێوە خزمەت بە زانكۆی دایك بكەین لە ڕووی زانستی و مەعریفییەوە.\nلە كۆتای مەراسیمەكەدا ووتاری بنەماڵە لەلایەن دكتۆر شوان عەلی تۆفیق خویندریەوە و ڕایگەیاند: بەناوی بنەماڵەی كۆچكردووەوە و بەخێرهاتنی هەموو ئەو میوانانەیكرد كەلەم ڕۆژەدا توانیویانە ئامادەبن و ووتی ئامادەبوونی ئێوە گەورەترین سەرمایەیە بۆ خانەوادەكەمان ئەمەش سەلمێنەری ئەوەیە كە خوالێخۆشبوو هەتا لە ژیاندا بووە بەردەوام خەمخۆری بواری زانستی و ئەكادیمی بووە و نیشتیمانپەروەریش بەشێكی گرنگی ژیانی داگیركردبوو، بۆیە لێرەوە سوپاس زانكۆی سلیمانی دەكەم بۆ ڕێكخستنی ئەم مەراسیمە و لە كۆتایی قسەكانیشیدا ووتی بەڵێن دەدەین كە لە یادت نەكەین و درێژە پێدەری هەوڵەكنت دەبین لە بواری زانستیدا.\nجێی باسە پڕۆفیسۆر دكتۆر عەلی تۆفیق سەرلەبەیانی ڕۆژی2017/5/7 بەهۆی نەخۆشییەوە گیانی سپارد.


ڕێککەوتننامەی ئەنجوومەنی دیمۆکراسیخوازانی ئێران kdpmedia.org\nڕێککەوتننامەی ئەنجوومەنی دیمۆکراسیخوازانی ئێران\nڕێژیمی کۆماری ئیسلامی بە هۆی پێکهاتەی سیاسی ـ مەزهەبی و نێوەرۆکی چاکسازیهەڵنەگریەوە، دوای سی و هەشت ساڵ دەسەڵاتدارەتیی سەرەڕۆیانە و تاقمگەرایانە و سەپاندنی هەڵاواردنی جۆراوجۆر و بڕەوپێدان بە گەندەڵی و بێمتمانەیی گشتی لە کۆمەڵگەدا و گێچەڵخوازییەکانی لە ئاستی نێونەتەوەیی، وڵاتی ئێرانی لە هەموو بوارەکانی سیاسی، ئابووری و کۆمەڵایەتییەوە خستۆتە بارێکی نالەبار و بنبەستەوە.\nتەنیا ڕێگەی دەربازبوون لەم دۆخە قەیراناوییە تێپەڕین لە ڕێژیمی کۆماری ئیسلامییە، کە لە ڕێگای لێکتێگەیشتن و یەکیەتیی هێزە دیموکرات و سێکولارەکان و بە دوور لە سنووربەندییە ڕێکخراوەیی و تاکەکەسییەکان و بە لەبه‌رچاوگرتنی ڕاستیینە مێژوویی و هەنووکەییەکانی کۆمەڵگەی ئێرانەوە دێتە دی.\nئێران وڵاتێکی فرەنەتەوەیە کە لە نەتەوە و گەلە جۆراوجۆرەکانی وەک تورک، کورد، عەرەب، بلووچ، تورکمەن، لوڕ و فارس و ... پێکهاتوە، کە پێوەندیی مێژوویی نێوان ئەوان و دۆخی ئێستایان چارەنووسێکی هاوبەشی بۆ دیاری کردوون.\nبە پێی ئەزموونە مێژووییەکانی ئێران و جیهان، سەقامگیربوونی دیمۆکراسی بە واتای ئازادییە دیمۆکراتیکییەکان و یەکسانیی حوقووقی( تاکەکەسی و کۆیی)، مەدەنی، کۆمەڵایەتی، سیاسی و ئابووری و جیایی کۆی باوەڕە ئیدیۆلۆژیکیەکان لە ڕێژیمی سیاسی (لە پێناوی رێگەگرتن لە دووبارەبوونەوە سووڕی سەرەڕۆیی) کارێکی پێویست و بێئەملاو ئەولایە.\nئێمە واژۆکەرانی ئەم بانگهێشتنامەیە وێڕای بڕواهەبوون بە بنەما و هەنگاوە هاوبەشکانی خوارەوە، خوازیاری پێکهاتنی هاوپێوەندییەکی گەورە لە ئوپۆزیسیۆنی دیمۆکرات و سیکولار لە بەرەیەکی بەریندا لە دژی هەرچەشنە سەرەڕۆییەک، یەک لەوان سەرەڕۆیی مەزهەبیی باڵادەست بەسەر کۆمەڵگەی ئێرانین. لەم سۆنگەیەوە لە چوارچێوەی ئێرانێکی یەکگرتوو و فرەگەرا لە حیزب و ڕێکخراوەگەلی بڕوادار بە دیمۆکراسی( ئازادی و یەکسانی و سێکولاریسم) و مافەکانی مرۆڤ بانگهێشت دەکەین، کە بە نواندنی ڕوانگە و هەنگاوی شوێندانەری خۆیان لە دەوری ئەم بنەما و پرنسیپانەدا، لە شکڵگرتنی ئەم هاوپێوەندی و یەکگرتنەدا، بەرپرسانە هاوهەنگاو بنێن:\n١ـ پشتگیریکردنی هەمەلایەنە لە بزووتنەوەگەلی داخوازگەراکان و ناڕەزایەتییە مەدەنی و سیاسییەکانی خەڵکی وڵات، پێکهاتوو لە بزووتنەوە یەکسانیخوازانەکان کە ئامانجیان دابینکردنی مافی نەتەوە و ئەتنیکە جۆراوجۆرەکان و ژنانە لە ئێران، بزووتنەوە ناڕەزاییەکانی کرێکاران، وەرزێڕان، مۆمۆستایان، خوێندکاران، لاوان(بزووتنەوەی دژ بە بێکاری)، پارێزەرانی ژینگە، پارێزەرانی مافەکانی منداڵان، بزووتنەوەی داکۆکی لە بەندییە سیاسییەکان، بزووتنەوەی سڕینەوەی سزای سێدارە، داکۆکیکارانی ئازادیی رێکخراوە سیاسی و مەدەنییەکان، سەندیکاکان و یەکیەتییە پیشەییەکان لە سەرانسەری وڵات.\n٢ـ تێپەڕین لە رێژیمی کۆماری ئیسلامی بە پشتبەستن بە شێوازە دیمۆکراتیک، ئارام و (به له‌به‌رچاوگرتنی مافی بەرەنگاریی رەوا) بە ئامانجی دامەزراندنی سیستمێکی دەسەڵاتداریی دیمۆکراتیک و فیدرال کە لەودا دەسەڵاتی سیاسی و سەرچاوە ئابوورییەکان بە شێوەیەکی یەکسان لە نێوان نەتەوە جۆراوجۆرەکانی ئێران دا دابەش بکرێ.\n٣ـ بڕوامەندی بە دابێنکردنی ئازادیی سیاسی، مەدەنی، بڕوا و ئایینەکان لەسەر بنەمای جاڕنامه‌ی نێونەتەوەیی مافەکانی مرۆڤ.\n٤ـ جیایی دامەزراوەی ئایین لە دەوڵەت و کۆی ئۆرگانە دەوڵەتییەکان.\n٥ـ بڕوامەندی بە دابینکردنی یەکسانیی مافەکانی ژن و پیاو و بەرەوژووربردنی توانایی ژنان لە تەواوی بیاڤە کۆمەڵایەتی، فەرهەنگی، مەدەنی، ئابووری و سیاسییەکاندا.\n٦ـ بەکارهێنانی زمانی فارسی وەک زمانی سەرانسەری و پێوەندی لە نێوان بیاڤە زمانییە جۆراوجۆرەکانی وڵات، لە هەمان کات دا کە زمانی نەتەوەکان لە ئاستی وڵات و ناوچەکانی ئەوان بە فەرمی دەناسرێ.\n٧ـ پاراستنی یەکپارچەی خاکی وڵاتی ئێران بە پێی پێبەندی بە بنەماکانی پێکەوەژیانی ئاشتییانەی نەتەوە و گرووپە ئیتنیکییەکانی ئێران.\n٨ـ کۆی خاڵ و داخوازەکانی سەرەوە لە پێکهاتەی دەوڵەتی دیمۆکراتیکی فیدراڵدا، لەلایەن هێزە سیاسییە بەشدارەکانەوە، بە پشتبەستن بە جاڕنامه‌ی گەردوونیی مافەکانی مرۆڤ، پەیماننامە نێونەتەوەییەکان و بنەماکانی نەتەوە یەکگرتوەکان و کۆنوانسیۆنگەلی پێوەندیدارەکان و دەقە حقوقوقییە کۆتاییەکان لە کۆڕی دامەزرێنەرانی بناخەدانەردا پەسند و قانوونی دەکرێن.\nناوی حیزب و ڕێکخراوە واژۆکەرەکانی بڕوامەند بە بنەماو پرنسیپەکانی سەرەوە بە پێی ریزبەندیی ئەلفابێ:\nبەرەی دیمۆکراتیکی ئێران\nبەرەی یەکگرتووی بەلوچستان\nبزووتنەوەی ستەملێکراوانی دادخواز\nڕێکخراوی فەرهەنگی و سیاسیی گەلی تورکمەن\nحیزبی یەکیەتیی بەختیاری و لوڕستان\nحیزبی دیمۆکراتیکی تزامین ئەهواز\nحیزبی دیمۆکراتی کوردستان\nکۆمەڵەی شۆڕشگێڕی زه‌حمه‌تکێشانی کوردستانی ئێران\nحیزبی خەڵکی بلوچستان\nڕێکخراوی فەرهەنگی و سیاسیی ئازەربایجان


باڵیۆزی ئەمریكا: هەرێمی كوردستان لەناو ناوەندە گرنگەكانی بڕیاری ئەمریكا جێگەی بایەخە\nباڵیۆزی ئەمریكا لە عێراق لەگەڵ مەسعود بارزانی، سەرۆکی پارتی دیموکراتی کوردستان کۆبوەوە و رایگەیاند، هەرێمی كوردستان لەناو ناوەندە گرنگەكانی بڕیاری ئەمریكا جێگەی بایەخێكی تایبەتە.\nئەمڕۆ دووشەممە لە سەڵاحەددین مەسعود بارزانی، سەرۆکی پارتی دیموکراتی کوردستان پێشوازی لە ماتیۆ تولەر، باڵیۆزی ئەمریكا لە عێراق و شاندێكی یاوەری كرد و لە دیدارەكەدا كە رۆبێرت واڵەر، كونسوڵی ئەمریكا لە هەولێریش ئامادەی بوو.\nبەپێی راگەیەندراوی کۆبوونەوە، باڵیۆزی ئەمریكا لە عێراق سڵاوی مایك پۆمپیۆ، وەزیری دەرەوەی ئەمریكای بە بارزانی گەیاند و جەختیشی لە دۆستایەتیی نێوان وڵاتەكەی و هەرێمی كوردستان كردەوە و راشیگەیاند، هەرێمی كوردستان لەناو ناوەندە گرنگەكانی بڕیاری ئەمەریكا جێگەی بایەخێكی تایبەتە.\nباڵیۆزی ئەمریكا راشیگەیاندووە، "ئەمریكا دەیەوێت لە چوارچێوەی دیالۆگی ستراتیژییدا یارمەتیی دۆستەكانی لە عێراق و هەرێمی كوردستان بدات بۆ چارەسەركردنی كێشەكان و بەهێزكردنی دامەزراوەكانی دەوڵەتی عێراق، هەر لەو كۆبونەوەیەدا شاندی ئەمریکا تەئكیدیان لەسەر بەردەوامیی هەماهەنگی وڵاتەكەیان بۆ هێزی پێشمەرگەی كوردستان كردەوە".\nلە بەشێكی تری ئەو كۆبونەوەیەدا بارزانی وێڕای جەختكردنەوە لە دۆستایەتیی نێوان گەلی كوردستان و ئەمریكا سوپاسی دامەزراوە و ناوەندەكانی بڕیاری ئەمەریكای كرد، كە بە بایەخەوە سەیری بارودۆخ و پێگەی هەرێمی كوردستان دەكەن و هەورەها هیوای سەركەوتنیشی بۆ كونسوڵی نوێی ئەمریكا خواست لە ئەرك و كارەكانیدا.\nلە راگەیەندراوەکەدا ئاماژەبەوەشکراوە، بارودۆخی سیاسیی ناوچەكە و تەحەددیاتی بەردەم حكومەتی عێراقی و هەڵبژاردنەكانی داهاتوی عێراق و هەروەها لێكەوتەكانی پەتای كۆرۆنا لەسەر رەهەندە ئابوری و كۆمەڵایەتی و دەرونییەكانی كۆمەڵگە تەوەری دیکەی ئەو دیدارە بوون.


كه‌ى ئه‌نجوومه‌نى باڵاى ریفراندۆم كۆ ده‌بنه‌وه؟\nئه‌ندامێكى ئه‌نجوومه‌نى باڵاى ریفراندۆم له هه‌رێمى كوردستان راى گه‌یاند، له كۆبوونه‌وه‌ى رابردوو ته‌نیا بڕیارى ئه‌وه درا كه شاندێكى هه‌رێمى كوردستان بچێته برۆكسل و دواتر جارێكى تر كۆ ببینه‌وه، به‌ڵام تا ئێسته واده‌ى كۆبوونه‌وه‌ى تر دیار نییه.\nئه‌مڕۆ دووشه‌م 17ى ته‌مووز، سادق جه‌بارى نوێنه‌رى حزبى سۆسیالیستى دیموكراتى كوردستان له ئه‌نجوومه‌نى باڵاى ریفراندۆم له هه‌رێمى كوردستان به"وشه"ى راگه‌یاند، تا ئێسته هیچ واده‌یه‌ك دیارى نه‌كراوه بۆ ئه‌نجوومه‌نى باڵاى ریفراندۆم له هه‌رێمى كوردستان و واده‌ى هیچ كۆبوونه‌وه‌یه‌ك دیار نییه.\nزیاتر گوتى، له كۆبوونه‌وه‌ى رابردوو ته‌نیا بڕیارى ئه‌وه درا كه شاندێكى هه‌رێمى كوردستان بچێته برۆكسل و دواتر جارێكى تر كۆ ببینه‌وه.\nجه‌بارى روونى كرده‌وه كه ره‌نگه له كۆبوونه‌وه‌ى داهاتووى ئه‌نجوومه‌نى باڵاى ریفراندۆم له هه‌رێمى كوردستان چه‌ند كۆمیته‌یه‌كى لاوه‌كى پێك بهێنرێت و چه‌ند كارێكى تر بچێته پێشه‌وه.\nدوایین كۆبوونه‌وه‌ى ئه‌نجوومه‌نى باڵا ریفراندۆم له هه‌رێمى كوردستان، رۆژى هه‌شتى ته‌مووز به‌ڕێوه چوو، دواتر شاندێكى هه‌رێمى كوردستان به‌سه‌رۆكایه‌تیى مه‌سعوود بارزانى سه‌رۆكى هه‌رێمى كوردستان سه‌ردانى برۆكسلى كرد و چه‌ندان دیدارى ئه‌نجام دا.\nرۆژی حه‌وتی حوزه‌یران/یۆنیۆی 2017 له كۆبوونه‌وه‌ی مه‌سعوود بارزانی سه‌رۆكی هه‌رێمی كوردستان له‌گه‌ڵ لایه‌نه سیاسییه‌كان و حكوومه‌تی هه‌رێم و كۆمیسیۆنی باڵای هه‌ڵبژاردنه‌كان، رۆژی 25ی ئه‌یلوول/سێپته‌مبه‌ری داهاتوویان وه‌ك رۆژی ریفراندۆمی كوردستان بۆ "مانه‌وه یان جیابوونه‌وه له عێراق" دیاری كرد.


بانگه‌وازێك بۆ ڕای گشتیی جیهانیی – Standard Kurd\nبانگه‌وازێك بۆ ڕای گشتیی جیهانیی\nلەلایەن ستاندار Posted on تشرینی یه‌كه‌م 8, 2019 710 جار بینراوە 0 سەرنج\nداوای ڕێگریكردن ده‌كرێت له ئه‌ردۆغان، بۆ ئه‌وه‌ی نه‌بیته دێوه‌زمەیەکی تازە بۆ گه‌لانی ناوچه‌كه\nئه‌ردۆگان ده‌یه‌وێت ئه‌و دورگه سیاسییه بچووک و ئارامەی خۆرهه‌ڵاتی فوراتیش له‌ناو خوێندا نقومبكات و دیمۆگرافیای ناوچەکە بگۆڕێت.\nکۆمەڵێک له توێژەر و نوسەر و ڕۆژنامەنوس و چالاکوانی مەدەنی و جین و توێژه جیاوازه‌كان لە بەیاننامەیەکدا هۆشداری توند دەدەن لە هەڵگیرسانی جەنگێکی خوێناوی لەسەر سنوری سوریا لە ڕۆژهەڵاتی ناوەڕاست، و کۆمەڵگای نێودەوڵەتی لەو هەڕەشە جدیە ئاگادار دەکەنەوە.\nلە بەیاننامەکەی ئەو گروپە لە نوسەر و توێژەر و ڕۆژنامەنوسه‌دا هاتووە هه‌ڕه‌شه‌ی بەردەوامی سه‌رۆكی ده‌وڵه‌تی توركیا بۆ لەشکرکێشی و داگیركردنی ناوچە کوردستانییەکانی سوریا، رۆژاڤا، ھێما بۆ ڕوودانی ئەو جەنگە خوێناویە دەکات كه بێگومان دیسانەوە شەپۆلێکی تر لە خوێنڕشتن و وێرانکردن و ئاوارەبوون بەدوایخۆیدا دەھێنێت.\nهەروەها تێیدا هاتووە ئه‌ردۆگان ده‌یه‌وێت ئه‌و دورگه سیاسییه بچووک و ئارامەی خۆرهه‌ڵاتی فوراتیش له‌ناو خوێندا نقومبكات و دیمۆگرافیای ناوچەکە بگۆڕێت.\nجێگای باسە لەکۆتایی بەیانامەکەدا داوا لە ڕای گشتی جیهانی و دەوڵەتی و خۆرئاوا و ئیداره‌ی ئه‌مریكا و نه‌ته‌وه یه‌كگرتووه‌كان دەکەن ڕێگە بگرن لەو سیاسەتە عەسکەرتاریەتەی ئەردۆغان و ڕێگە نەدەن بەو خەونە سوڵتانیەی و دەڵێن” لەم ڕوانگەیەوە داوا له ڕای گشتیی جیهانیی و ده‌وڵه‌تانی خۆرئاوا و ئیداره‌ی سیاسیی ئه‌مریكا و نه‌ته‌وه یه‌كگرتووه‌كان ده‌كه‌ین هه‌رچی زووه لە خەمی ڕێگریکردن بن له سیاسه‌تی عه‌سكه‌رتاییانه‌ی ئه‌ردۆگاندا و نەھێڵن خەونە سوڵتانییه‌كانی ئەم سه‌رۆكه ئەوتۆریتێرە بچێتەسەر و ببێته دێوه‌زمەیەکی تازە بۆ گه‌لانی ناوچه‌كه”\n”بانگه‌وازێک بۆ ڕای گشتیی جیهانیی\nجارێکی تر له سەر سنوورەکانی سوریا لە خۆرهه‌ڵاتی ناوه‌ڕاستدا ته‌پڵی جه‌نگێکی خوێناوی تر لێده‌رێت. هه‌ڕه‌شه‌ی بەردەوامی سه‌رۆکی ده‌وڵه‌تی تورکیا بۆ لەشکرکێشی و داگیرکردنی ناوچە کوردستانییەکانی سوریا، رۆژاڤا، ھێما بۆ ڕوودانی ئەو جەنگە خوێناویە دەکات که بێگومان دیسانەوە شەپۆلێکی تر لە خوێنڕشتن و وێرانکردن و ئاوارەبوون بەدوایخۆیدا دەھێنێت. ئه‌ردۆگان ده‌یه‌وێت ئه‌و دورگه سیاسییه بچووک و ئارامەی خۆرهه‌ڵاتی فوراتیش له‌ناو خوێندا نقومبکات و دیمۆگرافیای ناوچەکە بگۆڕێت، لە شوێنی دانیشتوانە کوردەکەیدا دۆسته ئیسلامی و سه‌له‌فییه‌کانی خۆی نیشته‌جێ بکات. سه‌رهه‌ڵدانی هه‌ر جه‌نگێکی نوێ له رۆژاڤادا درێژەدانە بەو دۆخی ناسه‌قامگیرییه ناوەکیی و هه‌رێمیی و جیهانییە کە چەندان ساڵە له سوریادا ئامادەیە و داخستنی ھەر ئاسۆیکی ڕاستەقینەیە بۆ چارەسەرکردنێکی یەکجارەکی.\nپەلاماردانی سه‌ربازیی بۆسه‌ر دەوڵەتێکی تر، بەر لە ھەموو شتێک، دژ بە پرنسیپه سیاسییه‌کانی نه‌ته‌وه یه‌کگرتووه‌کان و یاسا نێوده‌ڵه‌تییه‌کانه. له دۆخی ئه‌مڕۆکەی رۆژهه‌ڵاتی ناوه‌ڕاستیشدا هه‌موو له‌شکرکێشییه‌کی تازەی ده‌وڵه‌تی تورکیا بۆ ناو خاکی سوریا درێژەدانە بەو دۆخی جەنگ و بێباکییە سیاسیی و ئەخلاقییەی کە وزەی پێویست به بەردەوامبوونی کێشەکان لەناوچەکەدا دەبەخشێت. رۆژهه‌ڵاتی ناوه‌ڕاست پێویستی بە پشوویەکی سیاسیی درێژە، نەک به جه‌نگی درێژخایه‌نی تر، پێویستی به له‌شکرکێشیی نوێ نییه بەناوی دابینکردنی ئاساییش بۆ گه‌لانی ناوچه‌که، به‌ڵکو پێویستی به پرۆسه‌یه‌کی ئاشتیی به‌رفراوان و بیناکه‌ر و پێویستی بە وازھێنان لە خەونی سوڵتانیی و ناسیۆنالیستیی و فه‌نده‌مێنتالیستیی ھەیە. ئەوە به‌رپرسیارێتی کۆمەڵگای نێودەڵەتی، بەتایبەتی ئه‌مریکا و هاوپه‌یمانه‌کانی و نه‌ته‌وه یه‌کگرتووه‌کانه، ڕێگریی لەم هه‌ڕه‌شه و پێشھاتە تازەیە بکەن و نەھێڵن شەپۆلێکی تر لە کارەساتی ئینسانیی ڕوو لە ناوچەکە و جیھان بکات. خۆدزینەوە لەم بەرپرسیارێتییە بەشداریکردنە لەو تاوانە گەورەنەدا کە بەڕێوەن، ھەڵنەسانە بەو ئەرکە سیاسیی و ئینسانییانە کە دەتوانێت ژیانی سەدان ھەزار کەس بپارێزێت. وەکچۆن دەستخۆشیکردنێکی ناڕاستەوخۆشە لەو تەماحە سیاسییە گەورانەی کە پیاده‌کردنیان بەناو سەدەھا قەسابخانەی ئەتنیی و دینیی و ئینسانییدا تێدەپەڕێت.\nده‌شێت بۆ سه‌رۆک ترامپ جه‌نگی تیرۆر له سوریادا کۆتایی هاتبێت، به‌ڵام بۆ گه‌لانی ناوچه‌که له‌گه‌ڵ هه‌ر ئه‌کتێکی داگیرکارانه‌ی نوێی ده‌وڵه‌تی تورکیادا، یان ھەر دەوڵەتێکی تردا، تیرۆر ھەم به مۆدێل و شێوازە کۆنەکەی و ھەم بە شێوازی تر سه‌رهه‌ڵده‌داته‌وه. راستییه‌کی حاشاهه‌ڵنه‌گره که به‌بێ پشتیوانی ئه‌مریکا جه‌نگی سەربازییانە دژ بە داعش نه‌ده‌برایه‌وه، به‌ڵام له‌وه‌ش راستتر ئه‌وه‌یه که به‌بێ پشتیوانی رۆژاڤا و گه‌لانی سوریا و عێراق و هه‌رێمی کوردستان، به‌ته‌نها ئەم شه‌ڕە نه‌ده‌کرا و داعش تائێستاش خاوەن خەلافەتە تۆقێنەرەکەی خۆی بوو. لە ئێستاشدا بەھیچ مانایەک ھێزەکانی رۆژئاڤا مورته‌زه‌قه‌ی سه‌ربازیی ئه‌مریکا و هیج ده‌وڵه‌تێکی زلهێزی تر نین، که به پاره و چه‌ک شه‌ڕیان پێبکەن، به‌ڵکو بکه‌رێکی سیاسیی گرنگن و شایسته‌ی پشتیوانیی و بەرگریلێکردنن. ئەم ھێزانە لەناو ئەو گێژاوە گەورەیەی سوریادا و له ڕێگای حوکمڕانییه‌کی خۆجێییه‌وه ژیانێکی نوێیان بۆ دانیشتوانە فرەڕەنگەکەی خۆیان و نه‌وه‌کانی داهاتوویان بنیاتناوە. بڕیاردانی سه‌رۆکی ئه‌مریکاش بۆ کشانه‌وه‌ی هێزه‌کانی له‌سه‌ر سنوور، مانای بێلایه‌نیی نییه، به‌ڵکو مانای ده‌ستهه‌ڵگرتنه له به‌رپرسیارێتی نێونه‌ته‌وه‌یی بۆ پاراستنی ئاساییش و ئارامیی و پێکه‌وه‌ژیان لە خۆرهه‌ڵاتی ناوه‌ڕاستدا. وەک چۆن مانای بەشداربوونیشە لەو پەلامارەدا کە سوپاکەی ئەردۆگان بەتەمایە بەدیارچاوی دونیاوە ئەنجامیبدات.\nئێمه بڕوای ته‌واوه‌تیمان به‌وه‌یه که ئاسایش لەم ناوچه‌یە‌دا به لەشکرکێشی و جه‌نگی تر و توندتوتیژیی زیاتر به‌رهه‌منایه‌ت، به‌ڵکو به ڕێگرتن و به‌رگرتن له هه‌موو کرده‌یه‌کی دوژمنکارانه و جه‌نگاوه‌رانه‌ی ناسیۆنالیستیی و ڕادیکالیزمی دینیی و بەڕێگرتن لە ھەر خەونێکی ئیمپراتۆریانە، به‌رقه‌رارده‌بێت. بێدەنگی ئیداره‌ی ئەمریکا و ھاوپەیمانەکانی و نەتەوە یەکگرتوەکانیش، لە دەستدرێژی سه‌ربازییانەی تورکیا بۆسەر رۆژاڤا، ته‌نها مانای دروستکردنی پشێوی و نائارامیی و وێرانکاریی و کوشتار و ئاواره‌بوونی هه‌زاران خه‌ڵکی مه‌ده‌نیی ناگه‌یه‌نێت، به‌ڵکو مانای له‌ده‌ستدانی هه‌موو متمانه‌یه‌کیشه لای گه‌لانی ناوچه‌که به‌و لانیکەمی ھاریکاریی و بەدەمەوەچوونە نێودەوڵەتییەی، کە بکەرە سەرەکییەکانی لە ئێستادا ئەمریکا و وڵاتانی ئەوروپیی و نەتەوە یەکگرتوەکانە. بەمەش دەگەڕێینەوە بۆ ڕۆژگاری سەروەری یاساکانی جەنگەڵ و دەستدرتێژی بەردەوامی بەھێز بۆسەر لاواز. لەم ڕوانگەیەوە داوا له ڕای گشتیی جیهانیی و ده‌وڵه‌تانی خۆرئاوا و ئیداره‌ی سیاسیی ئه‌مریکا و نه‌ته‌وه یه‌کگرتووه‌کان ده‌که‌ین هه‌رچی زووه لە خەمی ڕێگریکردن بن له سیاسه‌تی عه‌سکه‌رتاییانه‌ی ئه‌ردۆگاندا و نەھێڵن خەونە سوڵتانییه‌کانی ئەم سه‌رۆکه ئەوتۆریتێرە بچێتەسەر و ببێته دێوه‌زمەیەکی تازە بۆ گه‌لانی ناوچه‌که. “\n１- مەریوان وریا قانع مامۆستاى زانکۆ\n２- ئاراس فەتاح نوسەر\n３- مەسعود عەبدولخالق توێژەر\n４- رێبین ئەحمەد ھەردی نوسەر\n５- جمال حسێن توێژەر\n６- ئاسۆس ھەردی رۆژنامەنووس\n７- ھیوا قادر شاعیر\n８- ھیوا فایەق شانۆکار\n９- خالید سلێمان رۆژنامەنووس\n１０- چۆمان ھەردی مامۆستاى زانکۆ\n１１- کەمال رەئوف رۆژنامەنووس\n１２- ئارام سەعید نوسەر\n１３- کاوە محەمەد پەرلەمانتار\n１４- سەلاح رەشید وەزیرى خانەنشین\n１５- عەبدولقادر سەعید نوسەرو شاعیر\n１６- ئیسماعیل قادر بازرگان\n１７- هاوژین عەلى نوسەر\n１８- کاوە شیخ عەبدوڵا رۆژنامەنووس\n１９- هیوا رەزا رۆژنامەنووس\n２０- وریا غەریب سینەماکار\n２１- ڕابەر ڕەشید رۆژنامەنووس\n２２- لە تیف فاتیح نوسەر\n２３- دانا عەسکەر رۆژنامەنووس\n２４- بورهان حاجی سلێمان نوسەر\n２５- مەلا فەرمان نوسەر\n２６- ئەحمەد عەزیز نوسەر\n２７- دیارى محەمەد رۆژنامەنووس\n２８- هێرش بەرزنجى رۆژنامەنووس\n２９- زانکۆ ئەحمەد رۆژنامەنووس\n３０- ئاسۆ جەبار رۆژنامەنووس\n３１- یەحیا بەرزنجى رۆژنامەنووس\n３２- بەڵین ساڵح رۆژنامەنووس\n３３- موفەق خالید مامۆستاى زانکۆ\n３４- حیلمى رەسوڵ مامۆستاى زانکۆ\n３５- خدر عەلى مامۆستا\n３６- لوقمان حاجى قادر وەرگێر\n３７- ئاکۆ عەبدوڵا نوسەر\n３８- محەمەد ئەمین عەلى مامۆستاى زانکۆ\n３９- قادر محەمەد مامۆستاى زانکۆ\n４０- بەکر شێخ سەلام پارێزەر\n４１- ئارام هادى رۆژنامەنووس\n４２- دڵشاد بابان مامۆستا\n４３- نەوزاد ساڵح میدیاکار\n４４- مەحمود البستانى شاعیر\n４５- خالید رەشید دەرهێنەر\n４６- جەواد فەیزوڵا سەرۆکى شارەوانى\n４７- کەنعان حاتەم شاعیر\n４８- بێوار عیماد ئەندازیار\n４９- جەمیل محەمەد مامۆستا\n５０- سمکۆ حسێن فەرمانبەر\n５１- خەیرەدین خالید ئەندامى ئەنجومەنى پارێزگا\n５２- خەلیل رەشید نوسەر\n５３- عیماد عەلى نوسەر\n５４- ئەیاد عەلى رۆژنامەنووس\n５５- محەمەد رەئوف رۆژنامەنووس\n５６- چیا عەباس نوسەر\n５７- نیاز عەبدوڵا رۆنامەنووس\n５８- هەندرێن شێخ راغب رۆژنامەنووس\n５９- هەڤاڵ عەبدوڵا مافپەروەر\n６０- گۆران جەلال پارێزەر\n６１- بێکەس قادر پارێزەر\n６２- نیشتمان کەمال چالاکی مەدەنی\n６３- رێباز مستفا نووسەر و وەرگێر\n６４- ئاکۆ ئاکۆیی نووسەرو شاعیر\n６５- هیوا سەید سەلیم رۆژنامەنووس\n６６- ئاورنگ محەمەد پزیشک\n６７- بێستون ژالەیى چالاکى مەدەنى\n６８- عەبدوڵا مەلا نورى پەرلەمانتارى پێشوو\n６９- کەنێر عەبدوڵا نوسەر\n７０- رەحمان غەریب رۆژنامەنووس\n７１- بەرزان حەمەخورشید نوسەر\n７２- شوان حەمە رۆژنامەنووس\n７３- کەمال محەمەد نوسەر\n７４- ئەکرەم خالید عەبدولکەریم فەرمانبەر\n７５- شیرکۆ حەمە ئەمین پەرلەمانتارى پێشوو\n７６- بروا رەسوڵ ئەحمەد مامۆستاى زانکۆ\n７７- خالید قادر محەمەد چالاکوان\n７８- شوان محەمەد رۆژنامەنووس\n７９- بەهمەن ئەحمەد تۆفیق مامۆستاى زانکۆ\n８０- رەعد رەفعەت مامۆستاى زانکۆ\n８１- فەرمان رەشاد رۆژنامەنووس\n８２- سەهل سابیر پزیشک\n８３- رزگار عەلى چالاکوان\n８４- کامەران خدر چالاکوان\n８５- پەریون عەزیز چالاکوان\n８６- مەجید ساڵح نوسەر\n８７- ستران عەبدوڵا رۆژنامەنووس\n８８- سەنگەر رەسوڵ توێژەر\n８９- هەنگاو هاشم رۆژنامەنووس\n９０- بارى ساڵح چالاکوان\n９１- سامان رەشاد رۆژنامەنووس\n９２- ئارى ئازاد چالاکوان\n９３- شوان هەرکى رۆژنامەنووس\n９４- دڵێر محەمەد تاهیر شانۆکار\n９５- دڵشاد ئەنوەر رۆژنامەنووس\n９６- ئازاد عوسمان رۆژنامەنووس\n９７- عومەر عەبدولکەریم رۆژنامەنووس\n９８- ئاراز محەمەد رۆژنامەنووس\n９９- بەمۆ شێخانى رۆژنامەنووس\n１００- بێستون باجەلان رۆژنامەنووس\n１０１- ئارى عوسمان پارێزەر\n１０２- شاخەوان عەبدوڵا مامۆستاى زانکۆ\n１０３- خەبات رەشید مافپەروەر\n１０４- رۆفان سەروەت چالاکوان\n１０５- زانیار جەوهەر رۆژنامەنووس\n１０６- سۆران عەلى چالاکوان\n１０７- سەرهەنگ فەرەج پەرلەمانتارى پێشوو\n１０８- محەمەد کیانى پزیشک\n１０９- کامەران مەنتک مامۆستاى زانکۆ\n１１０- سەردار محەمەد رۆژنامەنووش\n１１１- بەکر حەمە سدیق مامۆستاى زانکۆ\n１１２- پەیمان عیزەدین – پارلەمانتاری پێشوو\n１１３- شادی نەوزاد- پارلەمانتاری کوردستان\n１１４- رەوشەن ئەحمەد قاسم- رۆژنامەنوس\n１１５- ئومید حەمە عەلی- پارلەمانتاری پێشوو\n１１６- گەشە دارا – پارلەمانتاری خۆلی پێشوو\n１１７- رازاو محەمەد فەرەج- پارلەمانتاری پێشوو\n１１８- فریاد هیرانی- نوسەر و رۆژنامەنوس\n１１９- حاکم فاروق جەمیل –وەزیری پێشوی داد لە حکومەتی هەرێم\n１２０- خالید عەبدولکەریم -تویژەرو رۆژنامەنوس\n１２１- رامان مەجید – پاریزەر\n１２２- فەرهاد عەبدولرەحمان دۆسکی- چالاکوانی سیاسی\n１２３- هاوژین مەلا ئەمین مامۆستاى زانکۆ\n１２４- شکراللە حەمە ئەمین چالاکوان\n１２５- مانو بەرزنجى رۆژنامنووس\n１２６- شیروان شیروانى رۆژنامەنووس\n127 – دانا رەوف شانۆکار\n128- ئەنوەر رەشید عەولڵا، نووسەر\nبڵاوکراوەی پێشووئێران دژی ئۆپراسیۆنی تورکیایە بۆسەر باکوری سوریا\nبڵاوکراوەی نوێتربڕیارێکی مەترسیدار و نایاسایی تورکیا دژ به کوردستان\nPosted on حوزه‌یران 14, 2020 0 583\nPosted on حوزه‌یران 25, 2020 0 712


مانگی خه‌زه‌ڵوه‌ر: ئاماری ناڕه‌زایه‌تییه‌کان دژ به کۆماری ئیسلامی – زاگرۆس پۆست\nماڵەوە / ئێران / مانگی خه‌زه‌ڵوه‌ر: ئاماری ناڕه‌زایه‌تییه‌کان دژ به کۆماری ئیسلامی\nمانگی خه‌زه‌ڵوه‌ر: ئاماری ناڕه‌زایه‌تییه‌کان دژ به کۆماری ئیسلامی\nیه‌ك شه‌ممه 1 كانونی یه‌كه‌م 2013\tئێران 52 جار خوێنراوه‌ته‌وه\nله مانگی خه‌زه‌ڵوه‌ردا سه‌رجه‌م 220 حاڵه‌تی ناڕه‌زایه‌تیی جه‌ماوه‌ری له ئێراندا ڕوویداوه. ئه‌م مانگه له چاو مانگه‌کانی تری ساڵی 92 هه‌تاوی به‌رزبوونه‌وه‌یه‌کی به‌رچاوی له ناڕه‌زایه‌تیه جه‌ماوه‌رییه‌کان دژ به کۆماری ئیسلامی به خۆیه‌وه بینی که ژماره‌ی به‌رچاوترین چالاکییه‌کان به‌م شێوه‌یه:\nخۆپیشاندان دژ به له‌سێداره‌دانی زیندانییه سیاسییه‌کان له شاره جۆربه‌جۆره‌کاندا: 23 جار،\nخۆپیشاندان دژ به که‌مکردنه‌وه‌ی ئاوی ڕووباری کارون له خوزستان‌و هورموزگان: 14 جار،\nخۆپیشاندان دژ به جیاکردنه‌وه‌ی شاری پارسیان له هورموزگان: 5 جار،\nخۆپیشاندان دژ به هێزه سه‌رکوتکه‌ره‌کان: 4 جار،\nناڕه‌زایه‌تی دژ به بردنی ئاوی خواردنه‌و‌ه له پارێزگاکانی خوزستان‌و هورموزگان: 14 جار،\nناڕه‌زایه‌تی که‌سوکاری زیندانیانی سیاسی‌و تێکهه‌ڵچوونیان له گه‌ڵ لایه‌نه ئه‌منیه‌کان: 19 جار،\nتێکهه‌ڵچوون له گه‌ڵ گه‌شتی ئێرشاد (بۆ به‌رگرتن به ئازادیی جلوبه‌رگ): 13جار،\nخۆپیشاندان‌و ناڕه‌زایه‌تیی خوێندکاران: 40 جار،\nناڕه‌زایه‌تییه کرێکارییه‌کان: 43 جار،\nناڕه‌زایه‌تیی مامۆستایان‌و خوێندکارانی خوێندنگاکان: 7 جار،\nناڕه‌زایه‌تیی جووتیاران: 9 جار،\nڕێوڕه‌سمی یادکردنه‌وه‌ی کوژراوانی خۆپیشاندانه‌کان: 4 جار.\nوێنه: ناڕه‌زایه‌تیی خوێندکارانی زانکۆ په‌یام‌نووری مه‌ریوان له به‌رامبه‌ر ڕێگری‌و که‌موکورتییه‌کانی زانکۆ (5 سه‌رماوه‌زی 92 هه‌تاوی)، زاگرۆسپۆست.


دیدارێك له‌گه‌ڵ (د. فاروق نه‌قشبه‌ندی)دا – پەڕە 4 – Knwe.org\nسەرەکی » چاوپێکه‌وتن » دیدارێك له‌گه‌ڵ (د. فاروق نه‌قشبه‌ندی)داپەڕە 4


ئاوسانی پرۆستات چییە\nپێویستە ئەوە بزانین كە جیاوازی هەیە لە نێوان هەڵاوسانی پرۆستات كە لە نێو كەسانی بەتەمەنداچوو بڵاوە و هەوكردنی پرۆستات كە هەر كەسێك لە هەر تەمەنێك لە دوای باڵغبوونەوە ئەگەری تووشبوونی هەیە، یەكێكە لەو نەخۆشیانەی زیاترین مشتومڕی لەسەرە لە رووی نیشانە و كاریگەری و ئەنجامی پشكنینەكان بۆ رژێنەكە.\nكەسانێك هەن هەوكردنی پرۆستاتیان هەیە كە هەوكردنێكی درێژخایەنە، بەڵام هیچ ئازار و نیشانەیەكیان بەسەر دەرناكەوێت، لەو كاتەی كەسانێكی تر ئازار و نیشانەی هەوكردنی رژێنەكەیان بەسەردا دیارە، كەچی ئەنجامی پشكنینی تاقیگە بوونی هیچ میكرۆبێك پێشان نادات، بۆیە پێویستە ئەوە بگوترێت كە هەندێك جۆر میكرۆب هەن تووشی پرۆستات دێنەوە بە پشكنینی تاقیگەیی ئاسایی دەرناكەون، بەتایبەتی ڤایرۆسەكان، بۆیە ئەنجامی پشكنینیەكان نەرێنی دەبێت.\nهەروەها ڕەنگە بوونی چەند جۆرێك لە میكڕۆبی بێ زیان لەسەر رژێنەكە لە پشكنین دەربچێت، لێرەدا رەنگە ئەو نەخۆشە ناوەیەكی دوورودرێژ دەرمان وەربگرێت بێ ئەوەی چارەسەر ببێت و رەنگە خراپتر بێت، یان رژێنەكە پڕ دەبێت لە كێم و ئەنتی بایۆتیك بە زەحمەت پێی دەگات، كە دەبێت ئەو دەرمانانەی دژە هەوكردنە بتوانن شانەكانی ببڕن و بگەن بە شوێنی هەوكردنەكە بۆ چارەسەركردنی، هەروەها دەبێت ئەو دەرمانانە توانای توانەوەیان لە چەوری هەبێت تفت بن تا بگەن بە خانەكانی پرۆستات كە ئاوگێكی ترشی هەیە، بۆیە پێویستە بەر لە بەكارهێنانی دەرمان و ئەنتی بایۆتیك راوێژ بە پزیشك بكرێت و ناكرێت بێ ئاگاداری پزیشك بەكار بهێنرێت.\nرەنگە وەك هەر پیاوێك تووشی هەڵاوسانی پرۆستات بووبێتیتەوە، هەڵاوسانی پرۆستات حاڵەتێكە و تووشی رژێنی پرۆستات لە پیاودا دەبێتەوە كە بە هێواشی و لەگەڵ چوونە ناو تەمەن هەڵدەئاوسێت.\n* زەحمەت میزكرد، بەهۆی ئاوسانی پرۆستاتەوە میزكردن زەحمەت دەبێت و پێویستی بە كاتی زیاتر هەیە بۆ هاتنەدەرەوەی میزەكە، هەروەها بەهێزی هاتنەدەرەوەی وەك پێشتر نابێت و لاوازە.\n* ناتوانی میز بكەیت، ئەگەر قەبارەی پرۆستاتی هەڵاوساو زۆر گەورە بێت كە بۆڕی میز بەتەواوەتی دابخات یان بەهۆی لاوازیی دیواری میزڵدان لە ئەنجامی ماندووبوونیەوە كە ئەوەسان مەترسیدارترین جۆری ئاوسانی پرۆستاتە كە رەنگە زیانی تریشی هەبێت.\n* چاوەڕوانی، ئەگەر كاریگەرییەكەی كەم بێت رەنگە پزیشك رێنوێیت بكات بەوەی چاوەڕوان بكەیت و چاودێری دۆخەكە بكەیت، چونكە ئەگەر دۆخەكەت خراپتر نەبێت، پزیشك پەنا بۆ هەموو چارەسەریەك نابات.\n* گۆڕینی شێوازی ژیان، رەنگە پزیشك داوات لێ بكات شێوازی ژیانت بگۆڕیت وەك دووركەوتننەوە لە كافایین و كحول، خواردنەوەی بڕی گونجاوی ئاو و بەبەردەوام، بەر لە خەوتن ئاو مەخۆرەوە، بەتاڵكردنی میزڵدان لەكاتی میزكردندا و دووبارەكردنەوەی حاڵەتەكە، حەسانەوە و ئەنجامدانی راهێنانی وەرزشی رێكوپێك.\n* دەرمان، رەنگە لە هەندێك حاڵەتدا پزیشك چارەسەری دەرمانت بۆ بنووسێت.


PJAK: ساڵی 2016، ساڵی راپەڕین لەدژی فاشیزمە – پەژاک\nPJAK: ساڵی 2016، ساڵی راپەڕین لەدژی فاشیزمە\nشەڕ و ئاڵۆزی نێوان دەوڵەت نەتەوەكانی جیهانی و هەرێمی تا دەڕوات قووڵتر دەبێت، دەرئەنجامی ئەوەش شەڕێكی ماڵوێرانكەر لەناوچەكەدا بەرپا كراوە، كە بۆ گەلانی ناوچەكە شێواندنی شیرازەی كۆمەڵگاكان، تێكشكاندنی خۆڕاگری گەلان، قووڵتركردنی شەڕی تایفی و مەزهەبی، مالوێرانی، كۆچبەری، تیرۆر و كۆمەڵكوژی بەدوای خۆیدا هێناوە. هێزە دەسەڵاتخوازەكان لەژێر ناوی پاراستنی بەرژەوەندیەكانیان لە ساڵی 2015دا چەپەڵترین پلانیان لەدژی ئیرادەی گەلانی ناوچەكە بەڕێوە بردووە. تەنانەت رۆژهەڵاتی ناوین كە لانكەی شارستانیيە، وەریانگەڕاندوەتە زەلكاوی مردن و گۆمی خوێن.\nلەسەریدا دەوڵەتانی توركیا و ئێران لەپەیڕەوكردنی ئەو سیاسەتە چەپەلەدا زیاترین پشكیان بەردەكەوێت. هەر دوو دەوڵەت لەپێناو سەپاندنی هەژمۆنيان بەسەر ناوچەكەدا سڵیان لەهیچ رێكارێكی تۆقێنەر نەكردوە. بە ئامانجی سەپاندنی هەژمونۆییان لەئێراق و سوریا شەڕی مەزهەبی و تایفییان قووڵتر كردوەتەوە. لەو پێناوەشدا گەلێك كە تەسلیمی ویست و داخوازەكانیان نەبووبێتەوە، لەژێر مۆركی تیرۆر، رووبەڕووی هێرش كراونەتەوە. هەر چەند شەڕەكە لەچوارچێوەی ئێران و توركیادا كراوەتە شەڕی دوو بەرەی سوونەو شێعە، كورد بە بژاردەی خۆبەڕێوەبەری دیمۆكراتی وەك هێڵی سێهەم توانیویەتی لەو ململانێیەدا هێڵی خۆی جیاواز بكاتەوە. توركیا و هاوپەیمانەكانی بە هەموو شێوەیەك هەوڵیان دا كوردان لەناوچەكەدا بێ‌رۆڵ بهێڵن، بۆیە هێرش و پەلاماریان سەر رۆژئاوا بەرفراوانتر كرد و هاوكات گەلی ئێزیدیان لەشەنگاڵ رووبەڕووی كۆمەڵكوژی كردەوە. بەڵام بەرخۆدانی گەلی كورد و هێزە دیمۆكراتیخوازەكان لە ناوچەكەدا، ئاراستەی پلانی داگیركەرانیان گۆڕی و ساڵی 2015یان كردە ساڵی بەرخۆدان و خۆبەڕێوەبەری دیمۆكراتیكی گەلان و تێكشكاندنی سنوورە دەستكردەكان.\nلە كاتێكدا گەلەكەمان ساڵی 2015 تێپەڕ دەكات و لەناو بەرەكانی شەڕ و بەرخۆدان دا پاراستنی ئازادی و دەستكەوتەكانی دەكات و ئامێز بۆ ساڵێكی پڕ لەهیوای ئازادی دەكاتەوە لە باكووری كوردستان دا گەلەكەمان رووبەڕووی پەلاماری دڕندانەی دەوڵەتی فاشیستی توركیا دەبيتەوە، گەلی ئێمە لەپێناو پاراستنی بوونی خۆیدا، سیستەمی خۆبەڕێوەبەری راگەیاند و بەرگری لە ناسنامەی خۆی دەكات، بەڵام حكومەتی ئاكەپە و ئەردۆغان بە هاوكاری بنەماڵەی بارزانی بۆ تێكشكاندنی ئەو بەرخۆدانە، هێرشێكی سەربازی و راگەیاندنیان بۆ سەر گەل دەستپێكردووە و سەرتاسەری كوردستانیان ملیتاریزە كردووە. دەرئەنجامی ئەو كردەوە هۆفانە تا ئێستا بە دەیان هاوڵاتی شەهید بوون و بە سەدانیش بریندار بوون و ژیان لەشارەكاندا راگیراوە. بۆ مایەپووچ كردنەوەی ئەو هێرشانە بە دەستپێكردنی ساڵی تازە، پێویستی بە راپەڕینی سەرتاسەری لەدژی زهنیەتی فاشیزم و كۆنەپەرەستی هەیە.\nبێ‌دەنگی رای گشتی جیهان و هەرێمەكە لەمەڕ ئەو كۆمەڵكوژییە، نیگەرانی لەلای گەلی كورد و هێزە دیمۆكراتیخوازەكان دروست كردووە. بۆ خاوەندارێتی گەلی كورد لە خۆبەڕێوەبەریەكانی باكووری كوردستان، لە باشوور و رۆژهەڵات پشتیوانی گەل رووبەڕووی دەستێوەردان و هێرش بووەتەوە. ئەوەش دەريدەخات كە ئەو لایەنانە بوونەتە بەشێك لەو پلانە نەگریسە. هێرشی هێزەكانی رژێمی ئێران بۆ سەر خۆپیشاندەرانی رۆژهەڵاتی وڵات كە بۆ پشتگیری لەباكووری كوردستان رێكیان خستبوو، دەریدەخات كە هەر دوو دەسەڵات بە زهنیەتێكەوە مامەلە لەگەل پرسی كورد دەكەن. ئێران بەو هەڵوێستەی خزمەتی سیاسەتی داعش و توركیا دەكات. ئەگەر ئێران دەیەوێت رووبەڕووی دۆخی توركیا، سوریا و ئێراق نەبێتەوە، پێویستە رێز لەویست و داخوازی گەلانی ئێران بە تایبەت گەلی كورد بگرێت.\nلەكۆتایی دا بە هاتنی سەر ساڵی زاینی، پیرۆزبایی خۆمان ئاراستەی سەرجەم گەلانی خۆڕاگر و بەتایبەت گەلی كورد دەكەین كە لەدژی فاشیزم لە بەرخۆدان دان. هیوادارین ساڵی تازە ببێتە ساڵی سەقامگیری ئاشتی و ئازادی و پێكەوە ژیانی گەلانی ناوچەكە. بەم بۆنەشەوە جارێكی تر هێرشی دڕندانەی دەوڵەتی توركیا بۆ سەر گەلی كورد بە توندی شەرمەزار دەكەین و سڵاوی شۆڕشگێڕانەمان ئاراستەی ئەو بەرخۆدانە مێژووییە لەباكووری كوردستان دەكەین و یادی سەرجەم شەهیدانی ئەو بەرخۆدانە بەرز رادەگرین. هاوكات داوا لەگەلەكەمان لەرۆژهەڵاتی كوردستان دەكەین بۆ خاوەندارێتی لەبەرخۆدانی باكوور پەرە بە چالاكیەكانیان بدەن.


Diplomatic Magazine | دیارترین ڕوداوەکانی ساڵی 2018 لەجیهان\nدیارترین ڕوداوەکانی ساڵی 2018 لەجیهان\nڕۆژنامەکانی فەڕەنسا بڵاویان کردۆتەوە دیارترینی ڕوداوەکانی ساڵی 2018 دیدارەکەی نێوان تڕامپ سەرۆکی ویلایەتە یەکگرتوەکانی امریکا وکیم جۆن ئۆن سەرۆکی کۆریای باکور بووە، لەدوای ئەو دیدارەش تیرۆری ڕۆژنامەنوس جمال خاشقچی بووە لە ناو باڵەخانەی قونسوڵیەی سعودیە لە ئەستەنبوڵ، لەخواروەش ڕێزبەندی پانۆرامای گرنترین ڕوداوەکانی ساڵی ڕابردوو خراوەتە ڕوو:\nیەکەم - سکریباڵ\nبەرواری ٤ی ئازار دەسگیرکردنی سێرگی سکریباڵ پیاوی دەزگای هەواڵگری ڕوسیا لەگەڵ کچەکەی بەناوی یولیا دوای ئەوەی بەگازی نۆفیتشۆک بێ هۆش دەکرێن لەباشوری بەڕیتانیا دوای مانەوەیان بۆچەند هەفتەیەک لەنەخۆشخانە، بەڕیتانیا دەزگای هەواڵگری ڕوسیای تۆمەتبار کرد وڕوسیاش ڕەتی کردەوە کەهیچ پلانێکی دەزگای هەواڵگری ڕوسیا بەرانبەر بەڕیتانیا لەئارادا بووبێت.\nحکومەتی سوریا رەتی کردەوە کە چەکی کیمیایی بەکار هێنابێت.لەهەمان کاتیشا حکومەتی ڕوسیا لەدژی هاوپەیمان هاوکاریە سەربازیەکانی بۆ ڕژێم ڕاگەیاند.\nدووەم - گۆڕانکاریەکانی سوریا\nبەرواری ۱٤ی نیسان حکومەتی سوریا ڕایگەیاند کەدەبێت بەشی ڕۆژهەڵاتی دیمەشق بخرێتەوە ژێر ڕکێفی سوپای سوریا، ئەمەش دوای ئەوە هات کە دوومانگ ناوچەکە لەژێر دەسەڵاتی ئۆپۆزسیۆنی سوریە دابوو.\nئۆپەراسیۆنەکەی سوریا هاوکاتی لێدانە سەربازیەکانی هاوپەیمانانی وەک امریکا وفەڕەنسا وبەڕیتانیا هات، وەک بەرپەچ دانەوەی ڕژێمی سوریا لەبەرانبەر بەکارهێنانی چەکی کیمایی لەناوچەکە، بەڵام حکومەتی سوریا رەتی کردەوە کە چەکی کیمیایی بەکار هێنابێت.لەهەمان کاتیشا حکومەتی ڕوسیا لەدژی هاوپەیمان هاوکاریە سەربازیەکانی بۆ ڕژێم ڕاگەیاند.\nسێیەم - پاشەکشێی تڕامپ لەگەڵ ڕێکەوتنەکەی ئێراندا\nهەشتی مانگی ئایاری ساڵی ڕابردوو بڕیارێکی دەرکرد لەکشانەوەی وڵاتەکەی لەگەڵ ئێران کەتایبەت بوو بەڕێکەوتنی چەکی ناوەکی کەلەساڵی ۲۰۱٥ وە لەنێوان تاران و واشنتۆن واژۆکرابوو، دوای ئەوەش گەمارۆ سیاسی وئابوریەکانی امریکا بۆسەر ئەو وڵاتە دەستی پێکرد وپەیوەندیەکانی نێوان ئەو دوو وڵاتە تێکچوون.\nچوارەم - سەفارەتی امریکا لە قودس\nبەرواری ۱٤ی ئایار امریکا بەفەرمی کردنەوەی سەفارەتی وڵاتەکەی لە قودس وەک پایتەختی ئیسڕائیل ڕاگەیاند، ناڕەزایی وخۆپیشاندان لەکەرتی غەززەش دەستی پێکرد دژی سەفارەتی امریکا، کەدواتر توند وتیژی لێکەوتەوە و ٦۰ هاوڵاتی فەڵەستی کوژران بەگولەی ئیسڕائیلیەکان.\nلەبەرواری ۱۳ی حوزەیران هێرشێکی ئاسمانی حکومەتی یەمەنی بەهاوپەیمانی سعودیە بۆسەر حوسیەکان لەشاری حەدیدە دەستی پێکرد.\nپێنجەم - گەل وحکومەتی ئیتاڵیا\nیەکی حوزەیران سەرۆک وەزیرانی ئیتاڵیا جۆزیبی کۆنتی و دوو جێگرەکەی دژی بڕیارەکەی وەزیری ناوخۆ وەستانەوە لەبەرانبەر داخستنی وڵاتەکەی بەڕوی کۆچبەران لەدەریای ناوەڕاستەوە.\nشەشەم - جەنگی ناوخۆی یەمەن\nحەوتەم - افریقا\nدوای بەردەوام بوونی شەڕ لەنێوان ئەریتیریا وئەسیوبیا بۆماوەی بیست ساڵ، لەبەرواری ۹ی تەموز ڕێکەوتنێکیان لەژێر ناوی ئاشتەوایی وڕێکخستنەوەی پەیوەندیەکانی نێوان ئەو دوو وڵاتە وڕاگەیاندنی ئاگربەست واژۆ کرد.\nهەشتەم - یارانی ئەشکەوت\nلە ۱۰ی تەموز سیانزە یاریزانی گەنج بۆ ماوەی ۱۷ ڕۆژ لەئەشکەوتێک لە تایلاند گیریان خواردبوو، بەهاوکاری چەندین وڵات توانرا ئەم گەنجانە ڕزگار بکرێن.\nدووی ئۆکتۆبەر، دوای ئەوەی خاشقچی دەچێتە قونسڵیەی وڵاتەکەی لە وڵاتی تورکیا ودیار نەمانی وکوژرانی لەناو قونسوڵخانەی سعودیە وپارچە پارچەکردنی جەستەکەی، دوای ڕوداوەکە کاریگەری نەرێنی لەسەر سعودیە بەجێهێشت لەجیهان.\nنۆیەم - بەرز بونەوەی پلەی گەرما لەهاویندا\nلەمانگەکانی تەموز وئابدا پلەی گەرما بەرزبویەوە بوە هۆی گیان لەدەستدانی چەندین کەس سوتانی چەند داراستانێک لەوڵاتەکانی وەک یۆنان وپورتوگاڵ وئیسپانیا وویلایەتی کالیفۆڕنیا، ئەمەش لەکاتێکدا بوو چەندین ساڵ بوو گەرمای ئاوا ڕوی لەو وڵاتە ئەوروپیانە نەکردبوو.\nدەیەم - تیرۆرکردنی خاشقچی\nیانزەهەم - بەڕازیل وەک امریکای لاتین\nدوای سی ساڵ لەکەوتنی دیکتاتۆرەت لەو وڵاتە، بەڕازیل لە ۲٨ ی ئۆکتۆبەر لەهەڵبژمادنێکدا بوڵسنار وەک سەرۆکی وڵات هەڵبژێردرا.\nدوانزەهەم - دیموکراتەکان لە امریکا\nدوبارەکردنەوەی هەڵبژاردن لە٦ی لەبەشێکی ئەنجومەنی نوێنەران لە مجلیس شیوخ لەامریکا، دوای ساڵانێکی زۆر، هاتنە پێشەوەی دیموکراتەکان لەهەڵبژاردنی ئەنجومەنی نوێنەران لەو وڵاتە، بەڵام لەگەڵ ئەوەشدا کۆماریەکان سەرکەوتنیان بەدەست هێنا.\nلە ۱۹ی نۆڤەمبەر کارلۆس سەرۆکی کۆمپانیاکانی ئۆتۆمبێل ڕینۆ، نیسان، میتسبۆشی وگەیشتنی بۆ ژاپۆن وتۆمەتبار بوونی بەتاوانی ئابوری و دواتر دورخستنەوەی لەهەر یەک لەکۆمپیاکانی نیسان ومیتسبۆشی وسزادانی بۆماوەی پێنج ساڵ.\nسیانزەهەم - هێلەگ زەردەکانی فەڕەنسا\nلە ۱۷ی نۆڤێمبەر لەفەڕەنسا بزوتنەوەیەک ڕاگەیەنرا لەفەڕەنسا لەبەرانبەر بەرزبونەوەی نرخی سوتەمەنی لەوڵاتەکەیان، خۆپیشاندەران بەلەبەرکردنی هێلەکی زەرد دەهاتنە سەر شەقام، سەرهەڵدانی ناڕەزایەکان ئیمانوێڵ ماکرۆنی ناچار کرد بە پێداچونەوە وپاشگەزبونەوە لە بەرزکردنەوەی نرخی سوتەمەنی لەوڵاتەکە، لەترسی سەرهەڵدانی ناڕەزایی لەچەند وڵاتێک هێلەکی زەرد قەدەغەکرا.\nچواردەهەم - کەوتنی کارلۆس غوسن\nپانزەهەم - بڕیاری کشانەوە لەسوریا\nلە ۱۹ی دیسەمبەر سەرۆکی ویلایەتە یەکگرتوەکانی امریکا بڕیارێکی دەرکرد لەبەرانبەر کشانەوەی هێزەکانی وڵاتەکەی لەسوریا لەشەڕی دژ بەتیرۆر....\nئەمانەی سەرەوە گرنگترین پانۆرامای ڕوداوەکانی ساڵی ڕابردوو بوو.


هەندێک لە خۆپێشاندەرانی سلێمانی تائێستا ئازادنەکراون\nسەرۆكی لیژنەی بەدواداچوون بۆ خۆپێشاندانەكانی سلێمانی رایگەیاند هێشتا بەشێك لەخۆپێشاندەرەكانی سنووری سلێمانی ئازاد نەکراون، بەڵام ژمارەیان کەمە.\nشاخەوان رەئووف بەگ، ئەندامی پەرلەمانی کوردستان سەرۆكی لیژنەی بەدواداچوون بۆ خۆپێشاندانەكانی سنووری پارێزگای سلێمانی بە (تۆڕی میدیایی رووداو)ی راگەیاند هێشتا بەشێك لەو كەسانەی لەسەر خۆپێشاندانەكان گیراون ئازاد نەكراون.\nشاخەوان رەئووف بەگ، گوتی: "بەدواداچوونمان بۆ ئەو پرسە كردووە، بەرپرسانی پۆلیس دەڵێن ئەوانەی ماون ئازاد بكرێن، ژمارەیان لە پەنجەی دەست تێناپەڕێت و سكاڵای كەسیشیان لەسەرە بۆیە ئازادنەكراون".\nسەرۆكی لیژنەی بەدواداچوون بۆ خۆپێشاندانەكانی سنووری پارێزگای سلێمانی ئەوەی نەشاردەوە كە هیچ كەسێك لەسەر تەقەكردن دەستگیر نەكراوە، بەڵام لێكۆڵینەوەكان بەردەوامە‌و گوتی "لەدوای خۆپێشاندانەكان لە پەرلەمان سێ لیژنەی بەدواداچوون بۆ  خۆپێشاندانەكانی سلێمانی و هەڵەبجە‌و گەرمیان و راپەڕین دروستكرا دوای پشووەكانی سەری ساڵ هەر سێ لیژنەكە راپۆرتی كۆتایی خۆیان ئاڕاستەی سەرۆكایەتی پەرلەمان دەكەین".\nلەسەرەتای ئەم مانگەدا، خۆپێشاندان لە سنووری پارێزگاكانی سلێمانی و هەڵەبجە و ئیدارەكانی گەرمیان و راپەڕین کرا، لەو خۆپێشاندانانە 10 کەس لە خۆپێشاندەران و هێزە ئەمنییەکان گیانیان لەدەستدا و 70 كەسیش بریندار بوون، نزیكەی 300 خۆپێشاندەریش دەستگیركران. هەروەها ژمارەیەکی زۆر لە بارەگای حیزبی و فەرمانگەی حکومی لەلایەن خۆپێشاندەرانەوە سووتێندران.\nد.دیلمان ئازاد حەسەن\nهەولێر..خزمەتگوزارێک منداڵێکی کوشت\nسەرۆک و گۆرانی لەیدی گاگا و جێنیفەر لۆپێس


https://1baiser.com سه‌در و عه‌بادى به ״نهێنى״ چاڵ بۆ مالیكى هه‌ڵده‌كه‌نن |\nشیعەكانی هەرێم پڕۆژەیاسا بۆ هاوسەرگیریی كاتی ئامادە دەكەن\nهەجیج یەخەی نەتەوەیەكگرتووەكان دەگرێت\nکوڕە و لە فەیسبووک لە بەرگی کچدایە\nدکتۆر مایکڵ ١٤ساڵە لە كوردستان بە دوای شێرپەنجەوەیە\nهەڵبژاردنی پەرلەمانی ئێران؛ گەڕانەوەی ئوسوڵگەرای شۆڕشگێڕ\nكۆرۆنا و ڕەگەزپەرستی\nگۆڕانی ناسنامەی کوردی لە باشوور\nHome ڕاپۆرت سه‌در و عه‌بادى به ״نهێنى״ چاڵ بۆ مالیكى هه‌ڵده‌كه‌نن\nسه‌در و عه‌بادى به ״نهێنى״ چاڵ بۆ مالیكى هه‌ڵده‌كه‌نن\non: ئازار 02, 2017 In: ڕاپۆرت, سەرەکیNo Comments\nئه‌گه‌رى هاوپه‌یمانێتییه‌كی جیاواز هەیە لە نێوان شیعه‌كاندا بۆ هه‌ڵبژاردنه‌كانی داهاتوو\nتا دێت ململانێكان له‌سه‌ر ده‌سه‌ڵاتى سیاسى له عێراق قووڵتر ده‌بنه‌وه، هاوكێشه‌ى ئێستاى ڕکابەرییەکان له نێوان حه‌یده‌ر عه‌بادى سه‌رۆكوه‌زیران و نوورى مالیكى جێگرى سه‌رۆکكۆمارە سه‌ره‌ڕاى ئه‌وه‌ى هه‌ردووكیان له حزبی ده‌عوه‌دا كۆ بوونه‌ته‌وه.\nئه‌و ململانێیه ده‌رگاى له‌سه‌ر هاوپه‌یمانێتییه‌كى نوێ كردووەته‌وه له نێوان عه‌بادى و موقته‌دا سه‌دردا دژ به مالیكى كه ئه‌گه‌ر هه‌یه په‌ل بكێشێت بۆ هاوپه‌یمانیى هه‌ڵبژاردن.\nئه‌و كاته‌ى له 26ى مانگى 12ى ساڵى پاردا موقته‌دا سه‌در سه‌رۆكى ڕه‌وتى سه‌در له شارى نه‌جه‌فه‌وه گه‌یشته به‌غدا و كۆبوونه‌وه‌یه‌كى داخراوى له‌گه‌ڵ حه‌یده‌ر عه‌بادى سه‌رۆكوه‌زیراندا ئه‌نجام دا ئاماژه‌كانى درووستبوونى هاوپه‌یمانێتییه‌كى نوێ له نێوان ئه‌و دوو به‌رپرسه شیعه‌یه ده‌ركه‌وت.\nسه‌ره‌ڕاى ئه‌وه‌ى عه‌بادى و مالیكى سه‌ر به یه‌ك حزبن به‌ڵام ململانێى توند له نێوانیاندایه به‌و پێیه‌ى یه‌كه‌میان هۆكار بوو بۆ ئه‌وه‌ى دووه‌م بۆ سێیه‌م جار له‌سه‌ر یه‌ك نه‌بێته‌وه به سه‌رۆكوه‌زیرانى عێراق كه باڵاترین ده‌سه‌ڵاتى سیاسى و ئیدارى و سه‌ربازییه.\nسه‌در و عه‌بادى له زۆر شتدا هاوبه‌شن به‌تایبه‌ت ئه‌وه‌ى په‌یوه‌ندیى هه‌یه به دژایه‌تیكردنى مالیكییه‌وه و ڕێگریكردن له‌وه‌ى بگه‌ڕێته‌وه ده‌سه‌ڵات ئه‌وه جگه له‌وه‌ى بۆ جێبه‌جێكردنى هه‌نگاوه‌كانى عه‌بادى پێویستى به بێده‌نگیى شه‌قامه كه موقته‌دا سه‌در هه‌ژموونى كردووه و ده‌یجووڵێنێت.\nبه پێى ئه‌و زانیارییانه‌ى كه ״ئاژانس״ له چه‌ند سه‌رچاوه‌یه‌كى به‌رپرسی نێو هاوپه‌یمانیى نیشتیمانیى شیعه‌وه ده‌ستى كه‌وتووه له ئێستاوه ململانێیه‌كى توند له نێوان پێكهاته‌كانیدا هه‌یه له‌سه‌ر پۆستى سه‌رۆكوه‌زیرانى داهاتووى عێراق كه ساڵێكى تر له ڕێگه‌ى هه‌ڵبژاردنه‌وه یه‌كلایی ده‌بێته‌وه، ئه‌وه‌ش وای كردووه هاوپه‌یمانیى نێوان سه‌در و عه‌بادى نزیك بێته‌وه.\nبه پێى ڕاپۆرتێك كه ڕۆژنامه‌ى ئه‌خبارى لوبنانی بڵاوی كردووەته‌وه سه‌در و عه‌بادى له‌سه‌ر پێكهێنانى هاوپه‌یمانێتییه‌كى ״نهێنى״ ڕێك که‌وتوون بۆ هه‌ڵبژاردنى داهاتوو كه ئامانجى سه‌ره‌كى لێى ڕێگرییه له گه‌ڕانه‌وه‌ى مالیكى.\nسه‌رچاوه‌یه‌كى به‌رپرسی هاوپه‌یمانیى نیشتیمانیى شیعه كه له‌به‌ر هه‌ستیاریى پرسه‌كه نه‌یویست ناوى بڵاو بكرێته‌وه به ״ئاژانس״ى وت: ״مالیكى سووره له‌سه‌ر ئه‌وه‌ى كه سه‌رۆكایه‌تیى هاوپه‌یمانیى ده‌وڵه‌تى قانوون بكات بۆیه ئه‌گه‌ر هه‌یه عه‌بادى به دوو لیستى جیاواز به‌شداریى هه‌ڵبژاردنه‌كان بكات كه یه‌كێكیان به ناوى حزبی ده‌عوه و ئه‌وى تریان به ناوى لیستى (تەحریری و ئیسلاح) ده‌بێت به به‌شداریى ڕه‌وتى سه‌در.\nجاسم محه‌مه‌د جه‌عفه‌ر ئه‌ندامى په‌رله‌مانى عێراق له فراكسیۆنى ده‌وڵه‌تى قانوون به ״ئاژانس״ى وت: ״ئه‌وه‌ى له باره‌ى بوونى هاوپه‌یمانێتیى نهێنییه‌وه باس ده‌كرێت له نێوان عه‌بادى و سه‌در بۆ درووستكردنى ناكۆكییه له‌نێو حزبی ده‌عوه‌دا״.\nجاسم محه‌مه‌د جه‌عفه‌ر كه له عه‌بادییه‌وه نزیكه وتیشی: ״ئه‌گه‌ر هه‌یه عه‌بادى له ده‌وڵه‌تى قانوون ده‌ربچێت و لیستێكى تر دروست بكات چونكه ئه‌و ویسته‌ى هه‌یه به‌ڵام ئه‌گه‌ر ئه‌و هه‌نگاوه‌ش بنێت له بنه‌ماكانى حزبی ده‌عوه ده‌رناچێت״.\nخۆپیشاندانه‌كانى ئه‌م دواییه‌ى به‌غدا ئه‌وه‌نده‌ى تر ململانێ سیاسییه‌كانى له نێوان شیعه‌كاندا توندتر كرده‌وه له نێوان سه‌در و عه‌بادى و مالكیدا.\nمحه‌مه‌د سه‌هیود ئه‌ندامى په‌رله‌مانى عێراق له كوتله‌ى ده‌وڵەتى قانوون كه له مالیكییه‌وه نزیكه به ״ئاژانس״ى وت: ״ئه‌و خۆپیشاندانانه‌ى ڕوویان دا له به‌غدا و قوربانیى لێ كه‌وته‌وه، په‌یوه‌ندیى نێوان عه‌بادى و سه‌دریشی تێك داوه، ئه‌وه‌ش خه‌ونى ئه‌و هاوپه‌یمانێتییه له‌بار ده‌بات كه به‌نیاز بوون پێكه‌وه پێكى بهێنن״.\nمحه‌مه‌د سه‌هیود وتیشی: ״هاوپه‌یمانێتییه‌كانى داهاتووش بۆ هه‌ڵبژاردن له‌سه‌ر بنه‌ماى ناكۆكی و ململانێى نێوان لایه‌نه شیعه‌كان ده‌بێت״.\nهاوكات مونازڵ موسه‌وى ئه‌ندامى په‌رله‌مانى عێراق له فراكسیۆنى ئه‌حرار (سه‌درییه‌كان) دان به‌وه‌دا ده‌نێت كه نزیكبوونه‌وه له نێوان عه‌بادى و سه‌درا هه‌بووه بۆ بنه‌بڕكردنى گه‌نده‌ڵى بێ ئه‌وه‌ى ڕێكکه‌وتن له‌سه‌ر هاوپه‌یمانێتیى نوێ هه‌بێت.\nموسه‌وى به ״ئاژانس״ى وت: ״پێمان خۆشه بچینه هاوپه‌یمانێتییه‌كى هه‌ڵبژاردنى نوێوه بۆ كۆتاییهێنان به كێشه‌كانى عێراق״.\nیه‌كگرتووى ئیسلامى له یاریزانەوە ده‌بێته ناوبژیوان\nئاسیا عەبدوڵڵا: ڕوسیا دڵنیای كردووینەتەوە پەیوەندییان لەگەڵ توركیا لەسەر حسابی كورد نییە\nزاگرۆس هیوا، وتەبێژی پەیوەندییەكانی کەجەکە: پەکەکە دەستپێشخەریی زۆری بۆ پڕۆسەی ئاشتی لە تورکیا کردووە\nئەمەریكا مەسیحییەكان دەکات بە دوو بەشەوە\nپەرلەمانتارانی عێراق لە نێوان كوتلەكاندا یاری دەكەن\nدانوستان لەگەڵ بەغدا كێشە دەخاتە نێوان لایەنەكانەوە\nعوسمانی حاجی مەحمود دەست لە كار دەكێشێتەوە\nله خوازبێنیى نهێنییه‌وه بۆ داواكاریى ئاشكرا\nسه‌رۆكی لیژنه‌ی نه‌وت و غاز: پارتی ڕۆژانه 400 هه‌زار به‌رمیل نه‌وتی كه‌ركوك ده‌بات\nدووریی ئەژدەر وەهبی تەواو بوو


رۆژنامه‌وانی – تۆ ژنم بەسەر بێنە منیش شوو دەكەمەوە\nکانونی دووهەم 14, 2018 رۆژنامه‌وانى بيروڕا, زمانی راگه‌یاندن, ژن و میدیا لێدوان نووسین ناچالاککراوە لە تۆ ژنم بەسەر بێنە منیش شوو دەكەمەوە\nكچۆڵەیەک لەشەقامێك مۆبایل دەداتە دەست پیاوێكی تەمەن سەروو 50 ساڵ و داوای لێ دەكا پەیوەندی بەژنەكەیەوە بكا و بڵێ: ئەو كچەی لەگەڵمە دەیهێنم، (مەبەستی بێژەرەكەیە) كچەش بەژنی كابرا دەڵێ: وا من شوو بەكاك ….ی هاوسەرت دەكەم، تۆ رازیت؟\nتۆ سه‌یری ئه‌م ده‌ربڕینه كه ده‌ڵێ شوو بە (كاك..) ده‌كه‌م، ئه‌مه ده‌ربڕینی كچه بێژه‌یه‌كه‌یه، ئاخر شوو به‌كاك كردن ده‌بێت؟ بەهەرحاڵ، دەنگی ژنە بەرزدەبێتەوە، زۆر بەبێ ئومێدی و وەك پەرچەكردارێكی توند دەڵێ: با ئەو ژن بێنێ منیش شوو دەكەمەوە.\nلە کۆمەڵگه‌یەكی پیاوسالاری وەك كۆمه‌ڵگه‌ی ئێمە، كەی پیاو قبوڵی كردووە ژن بە گاڵتەش پێی بڵێ (تۆ ژن بێنی منیش شووو دەكەمەوە)، كەی ژن پەرچەكرداری بە ئاسایی و ئاسانی لێ وەرگیراوە؟\nدڵنیام ژنەكەی رووبەڕوو ئەوەی پێ گوتبایە په‌رچه‌كردارێكی توند و زبری ده‌نواند.\nمن ئەو كەناڵانە بە كەم ئەزموون نازانم لە بواری راگەیاندن، بەڵكو بە پسپۆر لە خوێندنەوەی سایكۆلۆجیەتی بینەریان دەزانم، كار لەسەر خاڵە لاوازەكانی كۆمەڵگه‌كەیان دەكەن، باش دەزانن كەرامەتی ژن ئەوە هەڵناگرێ بە گەرمی و بێ كاردانەوە پێ شووازی لە هەوێداریی بكات، بۆیە ئەوەیان قۆزتەوە و كردیانە باسێك بۆ راكێشانی سەرنجی بینەر بۆ بەشەكانی تری بەرنامەكەیان.\nنووسينى: شيلان ده‌رگه‌ڵه‌يى\nپرسى ژن, ژن, ميدياى كوردى


سوریا: ئەمریكا گەنم دەدزێت - تۆڕی میدیایی خەڵک\nئاژانسی دەنگوباسی فەرمی سوریا (سانا) دەڵێت، هێزەكانی ئەمریكا كاروانێك بارهەڵگری پڕ لە گەنمی سوریایان لە مالیكیەی ڕیفی حەسەكەوە بەرەو باكووری عیراق بردووە لە مەرزی سیمالكاى سنوری.\nسانا لە زاری سەرچاوە خۆجێییەكان لە ڕیفی مالیكیەوە بڵاویكردەوە”هێزەكانی ئەمریكا كاروانێكی 18 بارهەڵگری پڕ لە گەنمی سوریايان بەرەو نێو خاكی عیراق بەڕێكخست لەڕێ مەرزی سنوری سیمالكا كە بۆ مەبەستی دزینی سەروەت و سامانی دانەوێڵە و نەوت و سامانەكانی ترى سوريا بەكاریی دەهێنێنن”.\nوەك ئاژانسەكە باسی دەكات”هێزەكانی ئەمریكا ڕۆژانە بەردەوامن لە دزینی خێروبێری سورییەكان و لەم مانگەشدا زیاتر لە 150 بارهەڵگری گەنم و زیاتر لە 500 تەنكەرە نەوتی كیڵگە نەوتەكانی سوریایان لە وڵات بردۆتە دەرەوە”.\nئەیوب عەلی بە گۆرانییەکی شادەوە گەڕایەوە\nخەڵك- 10 ساڵ بەسەر دەستپێكردنی شەڕ لە سوریا تێپەڕ دەبێت، ئێستا سوریا وێرانە، خەڵكێكی زۆر ئاوارەن، دەوڵەتە گەورەكان بە دوای بەرژەوەندییەكانی خۆیاندا…\n20 شوبات 2021 9.20 am\nخەڵك-بەشی هەواڵ بە گوێرەی دواین ئامار، تووشبووانی ڤایرۆسی كۆرۆنا لە جیهاندا گەیشتە 111 ملیۆن و 249 هەزار و 707 حاڵەت.


کاندیدبوونی هۆشیار زێباری بۆ پۆستی سەرۆککۆمار شەقامی عێراقی توڕەدەکات\nHome›هەواڵ›ڕۆژهەڵاتی ناوەڕاست›کاندیدبوونی هۆشیار زێباری بۆ پۆستی سەرۆککۆمار شەقامی عێراقی توڕەدەکات\nلەبەرامبەر كاندیدكردنی هۆشیار زێباری لەلایەن پارتییەوە شەپۆلێكی تورەیی لە شەقامی عێراقی بەدوای خۆیدا هێناوە و لە تۆڕەكۆمەلایەتیەكاندا هەڵدانەوەی مەلەفە گەندەڵییەكانی ناوبراویان دەستپێكردووە، هاوكات ئاژانسێكی عێراقیش ئەوەی بڵاو كردەوەتەوە كە كاندیدەكەی بارزانی پێشترخاكی عێراقی فرۆشتووە بە سعودیە و كوەیت لە بەرامبەر 60 ملیۆن دۆلار، ئەندامێكی سەركردایەتی یەكێتیش دەڵێت سەدرییەكان دەبێت چ وەڵامێكی شەقامی عێراقی بدەنەوە بە كاندیكردنی هۆشیارزێباری.\nئاژانسی عەهد نیوزی عێراقی ئەوەی بڵاوكردەوە كاندیدەكەی بارزانی بۆ سەرۆككۆماری عێراق پێشتر خاكی عێراقی فرۆشتووە بە سعودیە و كوەیت لە بەرامبەر 60 ملیۆن دۆلار، هەر ئەوەش شەپۆلێكی تووڕەیی و ناڕەزایی خەڵك بەهۆی مێژووی خەسارەت و دۆسیەكانی گەندەڵی زێبارییەوە دروست بووە لە تۆڕەكۆمەڵایەتیەكان كە ئێستا لەلایەن مەسعود بارزانیەوە كاندید كراوە بۆ سەرۆككۆماری عێراق.\nئاژانسەكە لەزاری چالاكوانان گواستویەتیەوە كە هۆشیار زێباری لە ماوەی سەرۆكایەتی لیژنەی جیاكردنەوەی سنووری عێراق و كوێت و سعودیەدا بە بری 60 ملیۆن دۆلار خاكی عێراقی بە كوێت و سعودیە فرۆشتووە، باسی لەوەشكردووە كە عێراقییەكان دەزانن كە هۆشیار زێباری لە %70ی ڕووبەری دەوورووبەری كێڵگەی ڕومەیلەی بەخشیوە بە كوێت و سعودیە لە بەرامبەردا 60 ملیۆن دۆلاری وەرگرتووە، جگەلەوەش باسی لەوە كردووە كە هۆشیار زێباری 119 ملیۆن دۆلاری لە گەنجینەی دەوڵەتەوە گواستووەتەوە بۆ هەژماری تایبەتی خۆی لە بانكی HSBCی بەریتانی لە لەندەن.\nلەلایەكی دیكەوە ئاراس محەمەد ئاغا، ئەندامی سەركردایەتی یەكێتی نشتیمانی كوردستان ئەوەی بۆ SNNڕوونكردەوە، كاتێك سەدرییەكان دەزانن (هۆشیار زرێباری) لەسەر كەیسێكی گەندەڵی لە پەرلەمانی عێراق متمانەی لێسەندرایەوە، لە ئێستادا بە چ پێوەرێك پشتگیری لێدەكەن بۆ ئەوەی ببێتە سەرۆككۆمار، ئەگەر ئەوە بكەن ئەوكات چ وەڵامێكیان بۆ شەقامی عێراقی دەبێت لە لایەك بانگەشەی ئەوە دەكەن دژی گەندەڵین و لەلایەكی دیكە دەنك بە كەسی گەندەڵ دەدەن.\nهێزەکانی سوریای دیموکرات لە کۆنتڕۆڵکردنەوەی گرتووخانەی غوێران نزیک دەبێتەوە


Kurdîpêdiya - یەکینەکانی تۆڵەسەندنەوە چالاکیان ئەنجامدا: 3 پۆلیس کوژران\n📝 یەکینەکانی تۆڵەسەندنەوە چالاکیان ئەنجامدا: 3 پۆلیس کوژران | Pol: Bellgenamekan | Zimanî babet: 🏳 کوردیی ناوەڕاست\nیەکینەکانی تۆڵەسەندنەوە چالاکیان ئەنجامدا: 3 پۆلیس کوژران\nیەکینەکانی تۆڵەسەندنەوەی شەهید سۆرخوین ڕۆبۆسکی لە ڕاگەیەنراوێکدا ئاماژەی بەوەدا، یەکەکانیان لە شاری عوسمانیە چالاکیان ئەنجامداوە. لە چالاکیەکەدا 3 پۆلیس کوژراون و 2 پۆلیسیش برینداربوون.\nیەکینەکانی تۆڵەسەندنەوەی شەهید سۆرخوین ڕۆبۆسکی لە 16ی کانونی دووەمدا کاتژمێر 20:30 لەدژی ئۆتۆمبێڵی پۆلیس لە سەر ڕێگای گەڕەکی کارچای چالاکی سابوتاژیان ئەنجامداوە. لە چالاکیی سەرکەوتوودا 3 پۆلیس کوژراون و 2 پۆلیسیش برینداربوون. دەسەڵاتی ئاکەپەی بکوژی کوردان هەوڵی شاردنەوەی کوژراوەکان دەدات. لەگەڵ بیستنی چالاکیەکە ئاژانسەکانی هەواڵی هەرێمی و گشتی زانیاریان لەبارەی کوژراو و بریندارەکان بڵاوکردەوە، دوای ئەوە دەوڵەتی تورک هەموو هەواڵەکانی لەسەر تۆڕەکانی ئەنتەرنێت سڕیەوە.\nیەکینەکانی تۆڵەسەندنەوەی شەهید سۆرخوین ڕۆبۆسکی تا خەیاڵ و هیواکانی شەهیدەکان جێبەجێ نەکات، بەردەوامی بە چالاکی تۆڵەسەندنەوەی خۆیان خۆیان دەدەن.\n➕ Em babete lelayen: (Benaz Jola)ewe le: Jan 20 2020 11:11AM tomarkirawe\n👁 Em babete 206 car bînrawe


2019-04-19 [03:26 AM]\nسێ ئه‌ندامی سه‌ركردایه‌تی كۆمه‌ڵی ئیسلامی كوردستان ده‌ستله‌كاركێشانه‌وه‌ی خۆیان له‌حزبه‌كه‌یان راگه‌یاند و هۆكاره‌كه‌شی بۆ نه‌بوونی پڕۆژه‌یه‌كی سیاسی گشتگیر ده‌گه‌رێننه‌وه.\nئەمڕۆ هەینی سێ سەركردەی باڵای كۆمەڵی ئیسلامی وازیان لە حزبەكەیان هێنا و رەخنەیان لە حزبەكە گرت بەوەی ئامانجی بووەتە پارە پەیداكردن بۆ چەند كەسێك، دەشڵێن باڵی دەستڕۆیشتووی نێو كۆمەڵ دژایەتی ڕێكخستەكانی شاری هەولێر دەكات.\nئه‌و سێ سه‌ركرده‌یه‌ی كۆمه‌ڵی ئیسلامی له سه‌لیم كۆیی، سه‌عید هه‌ركی، ئیسماعیل ره‌سولن، وه‌ك خۆیان له نامه‌یه‌كدا ئاماژه‌یان بۆ كردووه، كۆمه‌ڵێك هۆكاریان بۆ ده‌ستله‌كاركێشانه‌وه‌یان هێناوه‌ته‌وه، له‌وانه‌ش "نەبوونی پرۆژەیەكی سیاسی گشتگیر بەجۆرێك خزمەتی گشت چین و توێژەكانی كۆمەڵگەی كوردی بكات بێ جیاكاری" لە نێوان تاكەكانی و جێبەجێنەكردنی ئەو "بنەما پیرۆزانەی ئیسلام كە بانگەشەی بۆ دەكرێت لەناو حیزب".\nئه‌و سێ ئه‌ندامی سه‌ركردایه‌تی كۆمه‌ڵ، داوا ئەمیری كۆمەڵی ئیسلامی دەكەین هەوڵی راستەقینە بۆ چارەسەركردنی كێشەكانی ناو حزبەكەی بدات.\nده‌قی نامه‌ی ده‌ستله‌كاركێشانه‌وه‌ی سێ ئه‌ندامی سه‌ركردایه‌تی كۆمه‌ڵی ئیسلامی:\n"بۆ/ خەڵكی هەرێمی كوردستان / ئیسلام دۆستانی دڵسۆز / رای گشتی / كەناڵەكانی راگەیاندن\nسێیەم: پشتگوێخستنی پێگەی سیاسی وئابوری ودیپلۆماسی وجەماوەریی شاری هەولێری پایتەخت لەلایەن باڵی دەسترۆیشتوانی ئەنجومەنی بانگەواز وبەڕێوەبردن. تەنانەت زۆر جار كێشەو گرفتی گەورە دروستكراوە بۆ مەڵبەند وئەنجومەنەكانی سنوری پارێزگای هەولێر لەلایەن ئەو گروپە.\nسەلیم كۆیی / ئەندامی سەركردایەتی ولێپرسراوی ناوەندی پەیوەندیەكانی كۆمەڵی ئیسلامی.\nسەعید هەركی / ئەندامی سەركردایەتی ولێپرسراوی مەڵبەندی (11)ی دەوروبەری هەولێر.\nئیسماعیل رەسول / ئەندامی سەركردایەتی ولێپرسراوی مەڵبەندی (3)ی هەولێر".


کامران قازی:ئەم سۆنامییەی کۆماری ئیسلامی ئێران تێک دەقرمێنێت. | نوێنەرایەتی ئوروپا پارتی ئازادیی کوردستان\nرێک لەم کاتانەی کە کورد (ناسیۆنالیست) برینداری پلانەکانی قاسمی سلێمانی لە باشوور و بەدەستەوەدانی کەرکوک بوو. . رێک لەم کاتەی کە یارمەتی و هاوکاری خەلک بۆ بومە لەرزە لێدراوەکان سەری لە سوریە دەر ەهێنا. . رێک لەم کاتەی هێندێک کال بیر لە باشوورەوە بە شان و بالی قاسمی سلێمانیان هەلدەگوت.\nرێک لەم کاتەی کە دەستەکانی ئێران بە تەما بوون لاوانی کورد لە سوریە بەکوشت بدات. . رێک لەم کاتەی کە موشەکەکانی ئێران لە حوسیییەکانەوە بۆ مالی خودای ئاسمانیان دەکۆلی. . رێک لەم کاتە حاستەم و لەم پەری ناباوەریدا کە کەس بیریشی لێ نەدەکردەوە، و بەراستی شۆکێک بوو بۆ دۆست و دوژمن بەس لە دە رۆژی کوت و پردا ، لە ۱٠٠ شاری گەورە و بچوکی ئێران کۆمەلێک خۆپێشاندانی تەواو سیاسیی لە قولایی خاکی ئێران هەلقولی و پەیکەری بە ناو پۆلاینی ئەم نیزامەیان هەلتەکاند. خەلکی وەزالە هاتوی ئێران نیشانیان دا ئەگە بیان هەوێت دەتوانن و دیتمان بە کردەوە بێزارن لەم حەکومەتە. . وەک دیتمان دروشمەکانی خەلک دەگەل سالانی پێشوو زۆر جیاوازتر بوون و ویستیەکانی خەلک بریتی بوون لە: روخان، رێفراندۆم، گۆرینی نیزام، مەرگ و نەمان بۆ دیکتاتۆر و هتد …ئەم دروشمانە زۆر خێرا دەبێتە وێردی زمانی هەموو چینەکانی کۆمەلگا . ئەم شۆکەی کە لە دۆست و دوژمن درا هەلگری چەند خالی بەهێزن. ۱_ خالی هەرە گرینگ ئەمە بوو کە تابۆی کۆماری ئیسلامی لە ژوور و دەرەوە شکا. . ۲_ خەلک نیشانیدا کە دەتوانێت رێبەری خۆی بکات و پێویستی بە لایەنی دەرەکی نییە. . ۳ـ تەواوی بەدەنە و سیستمی ئیداری ناوخۆی رژیمی لە سپا را بگرە تا حەوزەی علمیە و کەسانی ئیتلاعاتی و هتد… لە یەک گوماناوی کرد. . ٤_ بە پێچەوانەی خۆپێشاندانەکانی سالانی پێشوو کە خۆیان زیاتر بە چینی خوێندکارەوە گرێ دابو ئەم جارە خۆپێشاندەران پێک هاتبوون لە هەموو چینەکانی کۆمەلگا و خەلکی تر و گشتی تر بوو. . ٥_ خەلک رێبازی خۆی دەگەل هەر هەموو بالەکانی رژیم جیاکردەوە و لە هەنگتاوێکی یەکجار زۆر ئازایانەدا بازیدا بەسەر لایەنی ئیسلاح تەلەب و موحافزەکار و هەر هەموانی لەسەر یەک لای تەرازوو دانا. . ئەوەی لەم دە رۆژەدا رووی دا شەپۆلی یەکەمی ئەم سونامییە گەورەیە بوو کە بە زوویی کۆماری ئیسلامی ئێران تێک دەقرمێنێت. یان کوردستان یان نەمان.


زوبێر عوسمان؛ جێگری یەكەمی سكرتێری گشتی ئەنجومەنی ناوەندی (ی. ن. ك): هیچ جیابوونەوەیەك لە ناو یەكێتی روو نادات هەڤاڵانیش لە یەكتر ناترازێن\nزوبێر عوسمان؛ جێگری یەكەمی سكرتێری ئەنجومەنی ناوەندی (ی. ن. ك)، لەم دیدارەی (هەواڵ)ـدا، ئاماژە بەوە دەدات، كە ئێستا لایەنە ناكۆكەكانی ناو یەكێتی هەوڵ بۆ چارەسەركردنی كێشەكان دەدەن و هاوكات پێیوایە؛ هیچ جیابوونەوەیەك لە ناو یەكێتی روو نادات و ئەوەش رادەگەیەنێت:"ئەگەر حكومەتی هەرێم بەكۆی كابینەكەوە بەدیلێكی باشتری لە پرۆژەكەی یەكێتی لە نێو بودجە هەیە، ئێمە پێشوازی لێدەكەین".\n* ئەنجومەنی ناوەندیی (ی ن ك) لە دواین كۆبونەوەیدا، پرۆژەیەكی بۆ یەكخستنی بۆچوونە جیاوازەكانی ناو یەكێتی پەسەند كرد، ئەمە لە چیەوە سەرچاوەی گرتبوو؟\nــ لە كۆبونەوەی فراوانی ژمارە (76)ـی ئەنجومەنی ناوەندیی؛ كە لە رۆژی (1 / 9 / 2016) بەسترا، تاوتوێی دۆخی ناوخۆیی یەكێتی كرا و بڕیار لەسەر پێكهێنانی لیژنەیەكی (9) كەسی درا بۆ سەردانیكردنی ئاڕاستە جیاوازەكانی ناو یەكێتی، بەڵام بەهۆی سەردانی سكرتێری ئەنجومەن بۆ دەرەوەی وڵات بە مەبەستی چارەسەری، هەشت هەڤاڵمان سەردانەكانیان ساز دەدا و لە ئەنجامدا سێ سەردانی هەردوو لایەنی رازی و ناڕازی و سازكردنی (54) كۆبونەوەی تر لەگەڵ هەڤاڵانی ئۆرگانەكان، كۆمەڵێك ئامانج دەستەبەر كرا و پرۆژەیەك بۆ چارەسەركردنی كێشەكان ئامادەكرا و لە كۆبونەوەی (8 / 12 / 2016) پاش تاوتوێكردنی پەسەند كرا، بیرۆكەی ئەو پرۆژەیەش لە ئەنجامی سەردانەكانمان ئامادەكرا.\n* بۆچوونەكان تاچەند لە یەكتر نزیككراونەتەوە و سەركردە باڵاكان تاچەند لەگەڵ چارەسەری كێشەكانن؟\nــ ئارامیەكی زۆر باش دروستبووە، جگە لەوەی ئێمە وەك ئەنجومەنی ناوەندیی نێوەندگیری هەڤاڵان دەكەین، دۆستەكانمان و وڵاتانی دراوسێش لەو نێوەندەدا بوونیان هەیە، ئێستا هەڤاڵان پێكەوە دادەنیشن و یەكتر دەبینن و ئەوەی پەیوەندی بە ناكۆكیەكانیانەوە هەیە، ئێستا خۆیان باسی دەكەن و هەوڵی چارەسەركردنی دەدەن.\n* كێشە و ناكۆكیەكان گەیشتۆتە ئاستی ئەوەی جیابونەوە لەناو یەكێتی رووبدات؟\nــ بە خوێندنەوەی من هیچ جیابوونەوەیەك لە ناو یەكێتی روو نادات، هەڤاڵانیش لە یەكتر ناترازێن، ئەو پرۆژەیەی ئێمەش وەك ئەنجومەنی ناوەندیی ئامادەمان كردووە، ئەگەر بكرێت بە نەخشە رێگا بۆ ئەم قۆناغە، فرسەتێكی زێڕین دەبێت تا یەكێتی لەم قۆناغە دەرباز بكەین و بەرەو كۆنگرە بچین كە باڵاترین دەسەڵاتی حیزبە، ئەوكات و سەرجەم كێشەكان یەكلادەبنەوە.\n* ئێوە تاچەند ئاگاداری پرۆژەكەی یەكێتی بوون كە بەهەماهەنگی لەگەڵ فراكسیۆنەكانی گۆڕان و كۆمەڵ و یەكگرتوو لە ئەنجومەنی نوێنەرانی عێراق پەسەندكرا؟\nــ وەفدێكی فراكسیۆنی یەكێتی لە پەرلەمانی عێراق، رۆژی (22 / 11 / 2016) سەردانی ئەنجومەنی ناوەندییان كرد و پڕۆژەكەیان خستەڕوو و بۆ ماوەی زیاتر لە سێ كاتژمێری پێكەوە تاوتوێمان كرد، ئەوە بوو زۆر بە باشی كاریان لەسەركردو بە راستیش ئەو پرۆژەیە بۆ ئەم قۆناغە گرنگە، دەكرێت كۆمەڵانی خەڵكی كوردستان ئومێدی لەسەر بنیاد بنێن، بۆ ئەوەی بگەنەوە كەناری ئارامی لە رووی داراییەوە؛ كە ئێستا بژێوی ژیانی خەڵك لەوپەڕی خراپیدایە، ئەگەر حكومەتی هەرێمیش شتی باشتری هەبێت لەو پرۆژەیە، بەدڵنیاییەوە فراكسیۆنی سەوز و هەموو لایەنەكان چاومان لە حكومەتەكەی خۆمان دەبێت، بەڵام ئێمە تائێستا بەشێكی دانەبڕاوین لە حكومەتی عێراق و تا ئەو رۆژەی هەرێم سەربەخۆیی خۆی رادەگەیەنێت، دەبێت كێشەكانمان لەگەڵ حكومەتی عێراق چارەسەر بكەین، لەو پرۆژەیەی یەكێتیش شتێك نەكراوە بچوكترین شكۆی نەتەوەیی یان خاكی هەرێم و كۆمەڵانی خەڵكی كوردستان لەكەدار بكات، بۆیە وەك ئەنجومەنی ناوەندی بەلاغێكیشمان دەركرد و دەستخۆشیمان لە فراكسیۆنی یەكێتی كرد و سوپاسی فراكسیۆنەكانی تریشمان كرد كە هاوكاربوون بۆ تێپەڕاندنی ئەو پرۆژەیە.\n* وەزیرەكانی یەكێتی و كۆمەڵ و یەكگرتوو لە كۆبونەوەی ئەنجومەنی وەزیرانی هەرێم، یاسای بودجەی عێراقیان رەتكردەوە، واتا پرۆژەكەی یەكێتی و سێ لایەنەكەیان رەتكردەوە، ئەمە دوفاقی سیاسی ناگەیەنێت؟\nــ ئەگەر حكومەتی هەرێم بەكۆی كابینەكەوە بەدیلێكی باشتری لە پرۆژەكەی یەكێتی لە نێو بودجەی عێراق هەیە، ئێمە پێشوازی لێدەكەین، بەڵام ئەگەر بەدیلی باشتریان پێ نەبێت و هەر بۆ ئەوە بێت شكست بەو هەوڵە بهێنن، پێویستە حكومەتی هەرێم لەگەڵ فراكسیۆنەكان دابنیشێت و رونكردنەوەی تەواو وەربگرێت بۆ ئەوەی هەم وەفدی حكومەتی هەرێم سەردانی بەغدا بكات بۆ گفتوگۆكردن لەسەر چۆنیەتی رادەستكردنی نەوت و هەمیش بۆ موچەو بودجەی بەكاربردن و خەرجیەكانی پێشمەرگە و داوو دەرمان و خۆراك گفتوگۆ بكات.\n* ژیانی خەڵك خراپە و موچەیان نییە، رەخنە لە یەكێتی دەگیرێت بەوەی هیچ هەڵوێستێكی نییە، قسەی جەنابتان لە بارەوە ئەمە چیە؟\nــ بە دڵنیاییەوە یەكێتی نەك بەشدارە لە حكومەت بەڵكو یەكێتی داهێنەر و دامەزرێنەری حكومەتی هەرێمە، كەس خێری بە یەكێتی نەكردووە و لە پرۆسەیەكی جەماوەریدا دەنگی خۆی هێناوە، بەقەدەر دەنگەكانی و جەماوەر و شەهیدەكانی بەشداری لەم كابینەیەی حكومەت كردووە و ئەوەی لە توانایدا بووبێت كردوویەتی و بەردەوامیش دەبێت، ئەمەش مانای ئەوە نییە بە هەموو سیاسەتە راست و هەڵەكانی رازی بێت، ئەوەی كاری باش بێت یەكێـتی دەستخۆشی لێدەكات، ئەوەی هەڵەش بێت بەهەڵەمان زانیووە و بەشدارنابێت لە هەڵەكان، ئەوەی پەیوەندیشی بەنوێنەرانی ئێمە لە حكومەت هەیە، وەك شەخس لە حكومەت نیین، بەڵكو نوێنەری یەكێتین، دواجار پابەندن بە بڕیار و پرۆژەكانی حیزبەوە، بۆیە هەر تەمومژێك هەبێت یان دوفاقی هەبێت كە نوێنەرانمان بەجۆرێك كاردەكەن و حیزبیش بەجۆرێك كاردەكات لەبنەڕەتدا راست نییە، ئێمە لەگەڵ پارتی رێكەوتننامەی ستراتیژیمان هەیە و پێكەوە هێزی پێشمەرگەمان بەشدارە لە شەری گروپی تیرۆرستی داعش، بەڵام مانای ئەوە نییە بەهەموو هەڵەكانی پارتی رازین و پەردەپۆشی دەكەین.\n* بۆچی یەكێتی كارە هەڵەكان لە پارتی قبوڵ دەكات؟\nــ بۆ خەڵكی كوردستان روونمانكردۆتەوە؛ كە یەكێتی بڕوای پێیەتی و لە هەڵبژاردنەكان كاری لەسەر كردووە، نوێنەرەكانمان لە حكومەتی هەرێم پیادەیان كردووە و كاری لەسەر دەكەن، مەسەلەش قبوڵكردن و قبوڵ نەكردن نییە یاخود ناكرێت بگەڕێینەوە بۆ دوو ئیدارەیی و دوو زۆنی و لەتكردنی هەرێم، بەڵكو دەمانەوێت كاربكەین بۆ یەكخستنەوەی نێوماڵی كورد، تا لە دوای شەڕی داعش بەرهەمی خوێنی شەهیدەكان بۆ میلەت بچنینەوە و ناوچە دابڕێندراوەكان بگەڕێنینەوە سەر هەرێم نەك تازە بەتازە نێوماڵی كورد تێكبدەین و خەڵك حسابمان بۆ نەكات و پێمان بڵێن، ناتوانن ئیدارەی هەرێمەكەی خۆتان بدەن.\n* كاڵبوونەوەیەك بە رێككەوتنی یەكێتی و گۆڕان دەبینرێت، بۆچی؟\nــ ئێمە دوو رێككەوتنمان لەگەڵ گۆڕان هەبووە، رێكەوتنێكیان بۆ ئیدارەی خۆجێیی پارێزگای سلێمانی كە جێبەجێكراوە لەگەڵ رێككەوتنی (17 / 5 / 2016)، كە بەشێكی جێبەجێكراوە و ئەوانەی تریشی پێویستە قۆناغ بە قۆناغ جێبەجێ بكرێن، بۆیە رێكەوتنەكە گرنگ و چارەنوسسازە و رەنگە بەشێكی بە تەنها بە ئێمە و گۆڕان جێبەجێ نەكرێت، چونكە پەیوەندی بەكۆی بارودۆخی هەرێمەوە هەیە، هاوكات كێشەكانی نێوان پارتی و گۆڕان و شەڕی داعش و چەندین كێشەی دیكە لەگەڵ حكومەتی عێراق، هەموو بونەتە هۆكار بۆ جێبەجێنەكردنی بەشێكی رێككەوتنەكە، بەڵام رێكەوتنەكە كاڵ نەبۆتەوە و هەر لەم مانگەشدا وەفدی باڵای ئێمە و گۆڕان كۆبونەوەیان ئەنجامداو و یەكهەڵوێست و یەك دنیابینیان هەیە و هەر دوولا پابەندی خۆمان بە رێككەوتنەكە خستەڕوو.\n* لە دوای پەیامەكەی مەسعود بارزانی، پارتی زنجیرەیەك سەردانی بۆ لای لایەنە سیاسییەكان دەستپێكردووە، بۆچوونی راشكاوی ئێوە چییە لەبارەی ئەو سەردان و هەوڵانە بۆ ئاساییكردنەوەی دۆخی هەرێم دەدرێن؟\nــ جەنابی كاك كۆسرەت وەك یەكێتی پێشوازی لە پەیامەكەی بارزانی كرد، چونكە ئەو پەیامەی بارزانی لە پەیامەكانی تری جیاواز بوو و خوێندنەوەی زۆر باشی بۆ دەكرێت بە ئاراستەی گەیشتن بە چارەسەری كێشەی سەرۆكایەتی هەرێم و كاراكردنەوەی پەرلەمان و گۆڕانكاری لە حكومەتی هەرێم، ئێمەش وەك یەكێتی بەشێكین لە چارەسەر و پێشوازیش لە پارتی دەكەین بەیەك ئاراستە لەگەڵیان كۆدەبینەوەو گوێبیستی وەفدەكەی پارتی دەبین تا بزانین چیمان پێ دەڵێن، ئەوكات یەكێتی دیراسەی خۆی دەكات و هەڵوێست و پەیامی خۆی دەبێت.\n* تاچەند لەگەڵ داخوازی پارتیدان بۆ پێكهێنانی حكومەتی زۆرینە و پەراوێزخستنی گۆڕان و كۆمەڵ و یەكگرتوو؟\nــ نەخێر هەر لەسەرەتاوە، دامەزراندنی كابینەی حكومەتی بنكەفراوان بیرۆكەی یەكێتی بووە و كارمان لەسەر كردوە، ئێستاش بەهەمانشێوە تا ئەم كابینەیە كۆتایی دێت دەبێت حكومەت بە بنكەفراوانی بمێنێتەوە و لەگەڵ پەراوێزخستنی هیچ لایەنێكی سیاسی نیین.\n 3076 جار بینراوه\n12/17/2016 2:01:05 PM


جیاوازیی مرۆڤی ئێمە و مرۆڤی ئەوان.\nمن زانایەکی فەلەکی ئەمەریکییم!\nد. جەمیل کازم ئەلتەمیمی\nلەعەرەبیەوە: جیهاد موحەمەد\nبە هۆی بەرنامەی گەشەی خزمەتی تەندروستی دەرونی لەعێراقدا‌و سەفەرم بۆ ئەمەریکا، دەرفەتی سەردانی یەکێک لە نەخۆشخانەکانی دەرونی لەوڵاتانی یەکگرتوی ئەمەریکام بۆ رێکەوت. کاتێک لەگەڵ بەرێوەبەری نەخۆشخانەکەدا کە زۆر بە پەرۆشبوو بۆ ئەوەی کە سروشتی کارکردن‌و جۆری خزمەتکردنەکانی کە پێشکەشدەکرا بە نەخۆشەکان پێمانبناسێنێت‌و لەو ڕوەوە شارەزامان کات، بە ناو بەشەکانی نەخۆشخانەکەدا دەسوڕاینەوە.\nلەیەکێک لەو بەشانەدا، کەسێکی بە ساڵاچوو کە تەمەنی لەسەرو هەشتا ساڵیەوە دەبوو، کە خەریکی ئوتوکردنی جلوبەرگ‌و دانانییانبوو لەو دۆڵابە تایبەتانەی بۆیان دانراوبوو، سەرنجی ڕاکێشام!. بۆیە بە چپە، پرسیارم لە بەڕێوەبەری نەخۆشخانەکەکرد، ئەم پیاوە بەتەمەنە یەکێکە لەوانەی کە زووتر نەخۆشبووە لە نەخۆشخانەکەتانداو ئێستا دوای چاکبوونەوە خزمەتی نەخۆشەکان دەکات؟ (چوونکە کاتێک کە نەخۆشێک باری دەرونی چاکدەکرێتەوە لە نەخۆشخانەکاندا، ماوەیەک کاریپێدەکرێت لەنەخۆشخانەکەدا، تا ئامادەباشی ئەوەی تیا دروستبێت کە بە سەرکەوتویی بگەڕێتەوە ناو کۆمەڵگا).\nـ بەرێوەبەری نەخۆشخانەکە پێکەنی، بەڵام نیشانەی لەڕودامان بە دەموچاوییەوە دیاربوو، بۆیە بردمیە لاوەو لەشوێنێکیتر کە ئەو پیاوە بەتەمەنە گوێی لەقسەکانمان نەبێت، بە چپە پێییوتم، نا ئەو پیاوە نەخۆشنەبووە.\nـ بەڵام چۆن دەتوانن کاربکەن بە کەسێکی وا بەتەمەن؟\nـ ئەمجارەش پێکەنی‌و بە دڵنیاییەوە وتی ئەو پیاوە کارمەندی نەخۆشخانەکە نییە.\nـ کەواتە ئەو پیاوە هەژارە کێییە‌و چیدەکات لێرە؟\nـ بە شانازیەوە وەڵامیدامەوە، وتی تۆ (تەلسکۆبی هابل)ت بیستوە؟\nـ بەڵێ بیستومە.. ئەو تەلەسکۆبە نەبوو کە هەزاران گەلەئەستێرەی پێدۆزرایەوە؟\nـ بەڵێ وابوو.\nـ بەڵام بۆ پرسیاری وام لێدەکەیت؟\nـ ئەو پیاوە بە تەمەنەی تۆ پرسیاری لەسەر دەکەیت، ئەوە سەرپەرشتیکاری ئەو تەلسکۆبە بوو.\nـ واقموڕما لەوەی کە بیستم، بەڵام جارێکیتر پرسیارمکردەوە چۆن لێرە کاردەکات؟\nـ لەگەڵ ژنەکەیدا رۆژانە دێن بۆ ئێرەو خۆبەخشانە کاردەکەن، کاری پاکردنەوەو ئوتوکردنی جلوبەرگی نەخۆشەکان دەکەن.\nـ زیاتر سەرمسوڕما، ئێمە وا ڕاهاتووین بە ئاسانی بروا ناکەین، بۆیە جارێکیتر پرسیارم لێکرد ئایا دەتوانم خۆم بە تەنیا قسەی لەگەڵ بکەم؟\nـ بە دڵنیاییەوە دەتوانییت، بەڵام تکا دەکەم بە هیچ جۆرێک ئەوەی من باسمکرد بۆت، باسی نەکەیت‌و نەزانێت من باسی ئەوم بۆ کردوییت.\nباشە، خۆم لێزنزیکردەوە و بە پسپۆرییە دەرونناسییەکەی خۆم نەمهێشت بزانێت کە من پێشتر زانیارییم لەسەر وەرگرتووە. چووم بۆ لای‌و سڵاوم لێکرد، خۆم پێشکەشکرد کە من پزیشکی دەرونیم و عێراقیم، لە عێراقەوە هاتووم بۆ ئەوە لە ئەزمونی پزیشکی دەرونی ئێوە شارەزابم، گوێیلێدەگرتم بەدەم ئوتوکردن‌و جۆرکردنی جلوبەرگەکانەوە، وردە وردە کەوتمە پرسیارکردن تا بگەمە پرسیاری مەبەست، کە جیاوازی کاری زووتریی‌و کاری ئێستای چییە.\nـ وەڵامی دامەوە، وەک دەمبینیت، ئێستا خزمەتی ئەو نەخۆشانە دەکەم کە باری دەرونییان خراپە، جلوبەرگیان بۆ پاکدەکەمەوەو بۆیان ئوتودەکەم.\nـ زۆر جوانە... بەڵام کاری زووترت چیی بوو؟\nـ بە سادەو ساکاریی وەڵامی دامەوە من زانای فەلەکی بووم، سەرپەرشتیاری تەلسکۆبی فەلەکی هابل ـ م دەکرد.\nـ لەبەرخۆمەوە وتم( ئەی خوا لەم چاکە گەورەیە)... وتم گەورەم تۆ دەبێت شانازی بە خۆتەوە بکەیت کە ئێستا ئەم خزمەتە مرۆییەی ئەو نەخۆشانە دەکەیت.\nـ لە قسەکەی من، وەرسی‌و توڕەیی کەوتە سەر دەموچاوی، هاتە قسەو وتی، من هیچ چاکەیەکم نییە بەسەر ئەم نەخۆشانەوە، بەڵکو ئەوان چاکەیان هەیە بەسەر منەوە.\nـ بە سەرسوڕمانەوە وتم چۆن گەورەم، ئەوان چاکەیان هەیە بەسەر تۆوە، لەکاتێکدا تۆ خزمەتی ئەوان دەکەیت؟\nـ وتی من پیاوێکی بەتەمەنم، خانەنشینم‌و کاتی زۆرم هەیە، ئەوان چاکەیان کردوە بەرامبەرم کە ئەم کارەیان داوەپێم بۆ ئەوەی کاتەکانی خۆمی پێپڕبکەمەوە!!!\nئیتر هیچ قسەمنەکرد... ئەو کاتە زانیم چۆن ئەمەریکا توانیوێتی بەسەر هەموو جیهاندا زاڵبێت، بۆچی ئێمە نابین بە خاوەنی تەلسکۆبی فەلەکی؟؟؟؟\nتێبینی: ئەوەی کە سەیرە، کەلەپوری ئیسلامی خاوەنی دەقێکە کە دەڵێت، بەجێهێنانی پێویستیەکانی خەڵک پێش بەجێهێنانی خواپەرستی دەکەوێت، بەڵکو بەجێهینانی پیویستیەکانییان لەسوڕانەوە بەدەوری کەعبەدا، هەزاران جار خێری زیاترە.\nسەرچاوە: (وتووێژی مۆدێرن):


نەتەوەیەکگرتووەکان هەڵوێستی خۆی لەبارەی حکومەتەکەی کازمی نیشاندا\nHome›هەواڵ›ڕۆژهەڵاتی ناوەڕاست›نەتەوەیەکگرتووەکان هەڵوێستی خۆی لەبارەی حکومەتەکەی کازمی نیشاندا\nPhoto by Michael Gottschalk\nنەتەوەیەکگرتووەکان پێشوازی لە پێکهێنانی حکومەتی نوێی عێراق کرد و داوایان لێکرد، چاکسازییەکی راستەقینە بۆ باشترکردنی ژیانی گەلی عێراق بکات.\nوتەبێژی سکرتێری گشتی نەتەوەیەکگرتووەکان رایگەیاند: “پێویستە حکومەتی نوێی عێراق بۆ بەرژەوەندی تەواوی وڵاتەکە کاربکات، لە ڕێگەی پرۆسەیەکی سیاسییەوە کە ژن و گەنج و هەموو پێکهاتە ئایینی و نەژادییەکان تیایدا بەشداربن.\nلەلایەکی دیکەوە جێنین هێنیس پلاسخارت، نوێنەری نەتەوەیەکگرتووەکان لە عێراق رایگەیاند: “پێویستە کابینەکەی کازمی بە خێرایی تەواو بکرێت، بۆ ئه‌وه‌ی حكومه‌تی نوێ بتوانێت به‌په‌له ئاوڕ لە ئاڵنگارییه‌كانی په‌یوه‌ست به ئاسایش و سیاسه‌ت و ئابوری و ته‌ندروستی هه‌نگاو بنێت”.\nئاماژەی بەوەشکردوە، حکومەت رووبەڕووی دۆخێکی سەخت بووەتەوە، کە هه‌رگیز بواری کات بەفیڕۆدان نییە، پێویستە رووبەڕووبوونەوەی قەیرانی ئابووری، کە بەهۆی پەتای ڤایرۆسی کۆرۆنا و دابەزینی نرخی نەوتەوە زیاتر دژوار بووە، ببێتە کاری لەپێشینە.\nدوو رۆژ لەمەوبەر ئەندامەکانی ئەنجومەنی نوێنەرانی عێراق بە کۆی دەنگی زۆرینەی ئەندامەکانی، مستەفا کازمی وەک سەرۆک وەزیرانی نوێی عێراق پەسەندکرد.\nگرنگترین مانشێتی ئەمڕۆ هەینی 8/5/2020ی رۆژنامە وەرزشییەکانی ئیسپانیا\n“شێخه‌كه‌ى كه‌ركوك له‌لایه‌ن ئامۆزاكانییه‌وه كوژراوه”\nتەقە لە ماڵی سلێمان هەڵشۆيی کرا\nعێراق و ئەمریکا مەترسییەکانی کەمپی هۆڵ تاوتوێدەکەن\n“به‌بێ دابه‌ش كردنى مووچه‌ى مامۆستایان ئه‌سته‌مه ده‌ست به پرۆسه‌ى خوێندن بكرێت”


بارەگاى بارزانى:کۆسرەت ڕەسوڵ داواى لە فەرەیدوون عەبدولقادر کردووە ببێتە پارێزگارى کەرکوک\n"فەرەیدون عەبدولقادر داواى پۆستى پارێزگارى کەرکوکى نەکردووە"\n18:08 سێ شه‌ممه 04 حوزه‌یران 2019\nبارەگاى بارزانى لەسەر پۆستى پارێزگارى کەرکوک ڕونکردنەوەیەکى بڵاوکردەوە، دەڵێت: “کۆسرەت ڕەسوڵ و مەسعود بارزانى ڕێککەوتوون لەسەر دانانى فەرەیدون عەبدولقادر وەکو پارێزگارى کەرکوک”.\nلەڕونکردنەوەکەدا بارەگاى بارزانى ئاماژە بۆ ئەوە دەکات،ڕێككەوتنێكی زۆر ڕوون لەنێوان پارتی و یەكێتیی ئیمزا كراوە بۆ دانانی پارێزگارێك بۆ كەركووك کە هاوتەریب بێت لەگەڵ هەوڵەكان بۆ پێكهێنانی كابینەی تازەی حكومەتی هەرێم و دەڵێت:” ئەم پرسە هیچ پەیوەندی بە هەڵبژاردنی سەرۆكی هەرێمەوە نەبووە و دیاریش نییە چۆن ئەو ڕێككەوتنە بەلاڕێدا بردراوە یان خراپ تێگەیشتن لەسەر ئەو ڕێككەوتنە لای برادەرانی یەكێتی دروست بووە”.\nبارەگاى بارزانى ئاماژەى بۆ ئەوەش کردووە، کۆسرەت ڕەسوڵ عەلى داواى لەفەرەیدون عەبدولقادر کردووە ببێتە پارێزگارى کەرکوک دواتر کاتێک بارزانى زانیوویەتى بەو باسە پێى خۆش بووە هەربۆیە فرسەت سۆفی ڕاسپاردووە سەردانی كۆسرەت ڕەسوڵ بكات و ڕەزامەندیی خۆى لەسەر ئەو ناوە پێڕابگەیێنێت، دەڵێت”بەم جۆرە بارزانی و كۆسرەت ڕەسوڵ ڕەزامەند بوونە لەسەر ناوی فەرەیدوون عەبدولقادر”.\nبارەگاى بارزانى جەخت لەسەر ئەوە دەکاتەوە فەرەیدون عەبدولقادر داوای ئەو پۆستەی نەكردووە بەڵكو ئەوە كۆسرەت ڕەسوڵ و بارزانی بوونە كە لەسەر دانانی ئەو ڕێككەوتوون، دەشڵێت:” فەریدون عەبدولقادریش گوتویەتی نایكەم چونكە ئەركێكی زەحمەتە بەڵام ئەگەر هاتنی من ببێتە هۆی خزمەتی كەركووك و چارەسەركردنی كێشەكان مانعم نییە”.\nلەکۆتایى ڕاگەیەنراوەکەشدا بارەگاى بارزانى جەخت لەسەر ئاسایکردنەوەى دۆخى ئەمنى و ئیدارى شارەکە دەکاتەوە و دەڵێت” پێویستە پارێزگارێکى بەهێز دابنرێت و جێگەى ڕەزامەندى هەموو پێکهاتەکان بێت”.\nکۆسرەت رەسوڵ عەلى\n21:53 پێنج شه‌ممه 05 ئه‌یلول 2019\nمیدیاکانى ئیسپانیا: ڕۆناڵدۆ وەسێتنامەى نووسیوە و سامانەکەى دابەش کردووە


شاندێکی هەرێم بەسەرۆکایەتیی نێچیرڤان بارزانی سەردانی بەغدا دەکات – کوردی – RojNews.News\n02/03/2020 - 7:07:28 pm\nسێشەممە, 25 فبر 2020 – 10:26 ڕۆژنیوز – ناوەندی هەواڵەکان\nسەرچاوەیەک لە ئەنجومەنی نوێنەرانی عێراقەوە بە میدیای فەرمی ئێرانی ڕاگەیاندووە، ئەمڕۆ شاندێکی هەرێمی کوردستان بە سەرۆکایەی نێچیرڤان بارزانی، سەرۆکی هەرێم سەردانی بەغدا دەکات بۆ گفتوگۆکردن لەبارەی پێکهێنانی حکومەتی نوێی عێراق و واژۆکردنی ڕێککەوتنی کۆتایی لەگەڵ محەمەد تۆفیق عەلاوی کاندیدی ڕاسپێردراو پێش ئەنجامدانی کۆبوونەوەی ئەنجومەنی نوێنەران.\nدوێنێ سه‌رۆكایه‌تییه‌كانی هه‌رێمی كوردستان و سه‌ركردایه‌تیی لایه‌نه سیاسییه‌كان کۆبوونەوە و دوای گفتوگۆ و هه‌ڵسه‌نگاندنی ئه‌نجامی سه‌ردانی شانده‌كه‌ی چەند ڕۆژی ڕابردووی هەرێم بۆ بەغدا، چەند بڕیارێک دران کە بریتی بوون لە:\n١- كار بۆ پێكهێنانی حكوومه‌تێك ده‌كه‌ین كه توانای چاره‌سه‌ركردنی كێشه‌كانی ئێستای عێراقی هه‌بێت و كاری جددیی بۆ گێڕانه‌وه‌ی سه‌قامگیریی بۆ عێراق و ئاماده‌كاریی بۆ هه‌ڵبژاردنی پێشوه‌خت بكات و جێگه‌ی بڕوا و متمانه‌ی سه‌رجه‌م پێكهاته‌كانی گه‌لی عێراق بێت.\n٢- ئه‌و هه‌نگاوانه‌ی تا ئێستا له‌لایه‌ن عه‌لاوییه‌وه نراون بۆ زۆرێك له لایه‌ن و پێكهاته‌كانی گه‌لی عێراق جێگه‌ی دڵنیایی و متمانه نین، بۆیه داوا ده‌كه‌ین كه پێویسته پێداچوونه‌وه به شێوازی كار و به‌رنامه‌كه‌یدا بكرێته‌وه به جۆرێك كه حكومه‌تی ئاینده داخوازیی هه‌موو پێكهاته‌كانی عێراق، بهێنێته دی.\n٣- داكۆكیی و پێداگریی له‌سه‌ر پاراستنی قه‌واره‌ی ده‌ستووریی هه‌رێمی كوردستان و ده‌سته‌به‌ركردنی سه‌رجه‌م مافه ده‌ستوورییه‌كانی هه‌رێم و ناوچه كێشه له‌سه‌ره‌كان ده‌كه‌ینه‌وه، پێكهاته‌كانی كوردستان و دامه‌زراوه فه‌رمییه‌كانی هه‌رێمی كوردستان، ته‌نها لایه‌نی شه‌رعیی بڕیارده‌رن له ده‌ستنیشانكردنی نوێنه‌رانی هه‌رێمی كوردستان له حكومه‌تی فیدرالی له‌سه‌ر بنه‌مای هاوبه‌شیی ڕاسته‌قینه‌ی نیشتمانی و هاوسه‌نگی و سازان.\n٤- ئێستا عێراق ڕووبه‌ڕووی ته‌حه‌دیاتی گه‌وره‌ی ناوخۆیی و ده‌ره‌كی بووه‌ته‌وه و به وه‌رچه‌رخانێكی مه‌ترسیداری مێژووییدا تێده‌په‌ڕێت، بۆیه داوا ده‌كه‌ین، كه پێویسته سه‌ركرده سیاسییه‌كانی عێراق له‌سه‌ر مێزی گفتوگۆ دابنیشن و بگه‌نه بڕیارێكی یه‌كگرتووی نیشتمانی.\n٥- له‌پێناو هێنادی ئه‌م ئامانجانه‌دا، شاندی هه‌رێمی كوردستان له‌گه‌ڵ لایه‌نه سیاسییه‌كانی دیكه‌ی عێراق، له گفتوگۆ و ڕاگۆڕینه‌وه به‌رده‌وام ده‌بێت.\nکۆنگرەی پەیەدە لە ڕۆژی دووەمیدا بەردەوامە


تەها قادر: کارە نوێکەم لە ئاستێکی جیهانیدایە - تۆڕی میدیایی خەڵک\nشه‌ممه، 27 شوبات، 2021\nخەڵک - وەرزش لیۆنێل مێسی ئەو پێڵاوەی کە 644 هەمین گۆڵی خۆی لە مێژووی کاروانی وەرزشیدا پێ تۆمار کرد دەکاتە کۆمەک بۆ هاوکاریکردنی منداڵانی نەخۆش و پەککەوتە. مێسی 644 هەمین گۆڵی خۆی لە یاریی بەرامبەر ڤالادۆلید لە لالیگادا لەمانگی ڕابردوو تۆمارکردبوو. مێسی لە ئەکاونتی فەرمی ئینستاگرامەکەیدا نووسیویەتی:"شکاندنی ڕیکۆردەکە بە تۆمارکردنی 644 گۆڵ لەگەڵ یەک یانە زۆر دڵخۆشی کردم، بەڵام گرنگترین شت ئەوەیە کە بتوانم شتێک پێشکەش بەو منداڵانە بکەم کە بۆ تەندروستیان دەجەنگن، هیوادارم ئەو زیادکردنەی لەمانگی نیسان دا بۆ پێڵاوە تایبەتەکانی شکاندنی ئەو ریکۆردەم ئەنجام دەدرێت، ئەم ئامانجە گەورەیە بەرز بنرخێنێت و دەستکەوتێکی باشی هەبێ. جێی باسە مێسی بەتۆماکردنی 644 گۆڵ پێلێی بەرازیلی تێپەڕاند کە ناوبراو 643 گۆڵی لە 665 دەرکەوتنی فەرمی بۆ سانتۆسی بەرازیلی تۆمارکردووە، هاوکات مێسی بۆ شکاندنی ئەو ڕیکۆردە پێویستی بە 748 یاریی هەبوو، بەڵام مێسی تەمەن 33 ساڵ تەنیا لە 17 وەرزدا دەستکەوتی خۆی بەدەستهێناوە ، لەکاتێکدا ئەسمەرە ئەفسانەییەکەی بەرازیل لە 19دا وەرزدا بووەتە خاوەنی ئەو ژمارە گۆڵە.\nسلێمانی – نزار جەزا بڕیارە لیژنەیەكی تایبەت لەپارێزگای سلێمانی لەماوەیەكی نزیكدا بەمەبەستی چارەسەركردنی كێشەی زۆربوونی سەگی بێلانە لەشاری سالێمانی كۆببنەوە. توانا كەمال، سەرۆكی شارەوانی سلێمانی بە(خەڵك)ی ڕاگەیاند، پێشتر ئەو سەگە بێلانانە لەناودەبران، بەڵام ئەم چەند ساڵەی پێشوو ئەم هەنگاوە ڕاگیرا، بەهۆی پاراستنی مافی ئاژەڵانەوە، كە ئەمەش داواكاری سەرەكی ئاژەڵدۆستانبوو. وتیشی،"لیژنەیەكی باڵا لەپارێزگای سلێمانی هەیە بۆ چارەسەری ئەم پرسە، كە بڕیارە لەماوەیەكی نزیكدا كۆببێتەوە، بەمەبەستی چارەسەركردنی ئەم گرفتە و دەستنیشانكردنی ڕێگەچارەی گونجاو". زیاتر ڕوونیكردەوە، كێشەیەكی یاسایی لەو لیژنەیەدا هەیە، چونكە كە دروستكراوە، لەژێر بڕگەی یاسایەك دروستكراوە بۆ لەناوبردنی ئاژەڵی بێلانە، بەڵام ئەم بڕگەیە ڕەنگە بۆئێستا نەگونجێت، بۆیە لیژنەكە كۆدەبیتەوە، بۆئەوەی گفتوگۆ لەبارەی ئەو بڕگەیەوە بكەن و دواتریش هەر بڕیارێكی پێویست هەبێت دەیدەن. ئاماژەی بەئەوەشدا، ئێستا هەندێك ڕێكخراو هەن، كە باس لەكۆكردنەوەی سەگەكان دەكەن، بەڵام ئەمەش كۆمەڵێك كێشەی دیكەی بەدواوەیە، بۆیە پێویستە ئەم كۆبوونەوەیە بكەن، بۆئەوەی ڕاوبۆچوونی هەمووان وەربگرن. سەرۆكی شارەوانی سلێمانی وتیشی: پێشتر بەئاسانی سەگەكان لەناودەبران، بەڵام ئێستا ئەمە بەئاسانی ناكرێت. ئەوەشی خستەڕوو، لەوڵاتانی دیكە سەگەكان كۆدەكەنەوە و بەخێویاندەكەن و دواتر بۆ ئەو وڵاتانەیان دەنێرن، كە گۆشی سەگ دەخۆن، بەڵام لەهەرێمی كوردستان لەڕووی ئاسایشی خۆراكیشەوە كۆكردنەوەی ئەو سەگاكە ترسی هەیە. زیاتر ڕوونیكردەوە، لەگەڵ ئەوەشدا زەوییەكی پێنج دۆنمییان بە ڕێكخراوێك داوە، بۆئەوەی شێڵتەرێك بۆ سەگەكان دروستبكەن، بەڵام بەكرداری دەستیان بەدروستكردنی شێڵتەرەكە نەكردووە. ئەوەشی باسكرد، ئێستا لەلایەن ڕێكخراوێكی دیكەوە هەوڵێك بۆ چارەسەر هەیە، كە نێرە و مێیەی سەگەكان لەیەكتر جیادەكەنەوە و دەواتر بەشێكیان نەزۆك دەكەن، بۆ ئەمەش شارەوانی هاوكاریانە و شوێنی بۆ دابینكردوون، بەڵام ئەم هەوڵە لەئاست زۆری سەگەكان كەمە و پێویستی بەڕێگەچارەی دیكە و هەوڵی زیاتر هەیە. سەبارەت بەهەوڵی دوورخستنەوەیان بۆ دەرەوەی شارە ناوبارو ئەوەی خستەڕوو، گواستنەوەی سەگەكان بۆ دەرەوەی شار یان گواستنەوەیان بۆ تانجەرۆش هەر گونجاو نییە، چونكە لەو شوێنانە خواردنیان دەستناكەوێت و لەبرسان دەمرن، یان كەخواردنی پیس دەخۆن تووشی نەخۆشی دەبن و دووبارە دەگەڕێنەوە بۆ ناو شار و نەخۆشی دەگوازنەوە بۆ هاوڵاتییان. پێشتر (خەڵك) ئاشكرایكرد، نزیكی چوار بۆ پێنج هەزار سەگی بێلانە لەناو سەنتەری شاری سلێمانی هەیە، كە دەبنە هۆی گواستنەوەی نەخۆشی و مەترسی پەلاماردانی هاوڵاتییانیان هەیە. ئەمە لەكاتێكدایە بەهۆی فشاری ئاژەڵدۆستانەوە ماوەی دوو ساڵ زیاتر هیچ ئاژەڵێك لەلایەن ڤێتەرنەرییەوە نەكوژراوە، لەبەرامبەر ئەمەشدا حكومەتی هەرێم و حكومەتە خۆجێیەكان هیچ پلانێكیان بۆ ڕێگریكردن لەزۆربوونی سەگی بێلانە نەبووە، تا گەیشتە ئەمڕۆ.\nخەڵك-ئارام سەردار لەهەولێر دوای زیاتر لە سێ مانگ تەرمی كەسێك دەدۆزرێتەوە بەناوی (بارزان ئەنوەر پیرداود) كە نابراو خاوەن چوار منداڵە و خێزاندارە. هاوار ئەنوەر، برای كەسی كوژراو بە(خەڵك)ی ڕاگەیاند، ئێمە لەڕێكەوتی ١٠/١٠/٢٠٢٠ ئەو برایەمان بەناوی (بارزان ئەنوەر پیرداود) ون بووە و بەدواداچونمان بۆی دەكرد، دوای دوو ڕۆژ ئۆتۆمبێلەكەی لە مەفرەقی دیبەگە دۆزرایەوە بەداخراوی و بەئاگاداری ئاسایش ئۆتۆمبێلەكەی كرایەوە، ئەمڕۆش پێمان دەڵێن تەرمی بارزان لە پزیشكی داد لەهەولێرە. دەشڵیت: "ئێمە كە بدواداچوونمان كرد، لایەنی ئەمنی پێیان وتین لای ئەوان دەستگیركراوە، كەچی ئێستا دەڵێن تەرمەكەی بەكوژراوی لەچاڵی نەوت دۆزراوەتەوە لە٨/١/٢٠٢١، تەرمەكەی شوێنی گوللەبارانكردن شكاندنی دەست و قاچی پێوە دیارە و ئاژەڵیش بەشێكی جەستەی خواردوە". ئەوەشی خستەڕوو، تاوەكو بەرپرسانی باڵای ئەو وڵاتە نەیەنە سەرخەت و ئاشكرای نەكەن بۆچی وا لەبراكەی كراوە تەرمەكەی وەرناگرنەوە، چونكە كێشەیان لەگەڵ كەس نەبووە و بەنەعل چۆتە دەرەوە و تەنانەت چەكیشیان نیە، بۆیە داوا لەسەرۆكی هەرێم و حكومەت دەكەن لێكۆڵینەوە بكەن".\nخەڵك- ئەندامێكی لیژنەی دارایی پەڕلەمانی عیراق هۆكاری دواكەوتنی پلەبەندی نوێی مووچەی فەرمانبەران ئاشكرا دەكات و دەشڵێت: "بەم زووانە كۆبوونەوەی پەڕلەمان لەوبارەیەوە دەكرێت و بەهۆی ئەو پلەبەندییە نوێیەوە دەستكاری مووچەی بنەڕەتی فەرمانبەران دەكرێت". نەدا شاكر جەودەت، ئەندامی لیژنەی دارایی پەڕلەمانی عیراق بۆ (بغدادد الیوم) ڕایگەیاندووە، "یەكخستنی پلەبەندی مووچەی فەرمانبەران لە سەرجەم وەزارەت و دامەزراوەكانی حكومەت گرنگییەكی گەورەی هەیە و دەبێتە هۆی كۆتایی هێنان بەو ئاڵۆزییانەی لە خشتەی مووچەدا هەبوون". ڕوونیشی كردۆتەوە، لە پلەبەندی نوێدا پشت دەبەسترێت بە بڕوانامە و ساڵانی خزمەتی فەرمانبەر بەجۆرێك دادپەروەری لە مووچە دەهێنرێتەدی و هیچ توێژێك بەدەرناكرێت و بۆ هەموو وەزارەتەكان بە یەك جۆر دەبێت. ئەو پەڕلەمانتارە دەشڵێت: "هەموو هەوڵەكانی پەڕلەمان لە چەند هەفتەی ڕابردوودا بەشێوەی بنەڕەتی بۆ یاسای بودجە تەرخان كرابوو، كە یاسایەكی ژیاری و گرنگە بۆ وڵات، كە چەندین ئاڵنگاری و ئاڵۆزی تێدایە و ئەوەش بووە هۆی دواخستنی یەكلایی كردنەوەی پلەبەرندی نوێی مووچە، هەر بۆیە لەگەڵ كۆتایی هاتنی بودجە و دەنگدان لەسەری دەستدەكرێتەوە بە گرنگی دان بە یاسا و دۆسیەكانی دیكە و لەنێویشیاندا پلەبەندی مووچە". ئاماژەی بەوەشكردووە، جدییەت لەلای پەڕلەمانتاران هەیە بۆ یەكلایی كردنەوەی پلەبەندی نوێی مووچە و لە ناو كارنامەی حكومەتیشدا هاتووە و ئەو كاتەش دۆسیەی جیاوازی لە مووچەی نێوان فەرمانبەران چارەسەر دەبێت. جەختیشی كردۆتەوە، پێویستە لەسەر حكومەت بەزووترین كات پلەبەندی نوێی مووچە بخاتە بەردەم پەڕلەەمان بۆ گفتوگۆ و دەنگدان لەسەری.\nخەڵك- سەرۆكی پارتی دیموكراتی كوردستان لەگەڵ وەزیری ناوخۆی حكومەتی عێراق كۆدەبێتەوە و جەخت لە جێبەجێ كردنی ڕێككەوتنی تایبەت بە شنگال دەكەن. بەپێی ڕاگەیەنراوێكی بارەگای بارزانی، ئەمڕۆ شەممە ٢٧ـی شوباتی ٢٠٢١ لە سەڵاحەدین مەسعود بارزانی پێشوازی لە عوسمان غانمی، وەزیری ناوخۆی حكوومەتی فیدڕاڵی عێراق كرد. لە كۆبوونەوەیەك دا بارودۆخی ئەمنی و دواپێشهاتەكانی عێراق و هەماهەنگیی نێوان هەرێمی كوردستان و حكوومەتی عێراقی فیدڕاڵ لە ڕووبەڕووبوونەوەی تەحەددیاتی ئەمنی و تیرۆر تاوتوێ كرا و هەروەها جەخت لە سەر جێبەجێكردنی ڕێككەوتنی ئاساییكردنەوەی بارودۆخی شنگال كرایەوە. هەر بەپێی ڕاگەیەنراوەكە، "پەیوەندییەكانی نێوان هەرێمی كوردستان و حكوومەتی عێراقی فیدڕاڵ تەوەرێكی تری ئەو دانیشتنە بوو".\nخەڵك- پارێزگاری هەولێر لەگەڵ قائیمقام و بەڕێوەبەری شارەدێیەكان كۆدەبێتەوە و ڕایدەگەیەنێت، ڕێگە بەهیچ كەس و لایەنێك نادرێت زێدەڕۆیی بكات و دەشڵێت: "هەموو هەوڵێك بخەینەگەڕ بۆ كەمكردنەوەی ڕۆتین لەڕاییكردنی كاروباری هاووڵاتییان". بەپێی ڕاگەیەنراوێكی پارێزگای هەولێر، سەرلەبەیانی ئەمڕۆ شەممە، ئومێد خۆشناو، پارێزگاری هەولێر، بەئامادەبوونی هەریەك لە هێمن قادر و مەسعود كاڕەش، جێگرانی پارێزگار و یاریدەری پارێزگار، لەدیوانی پارێزگا، لەگەڵ سەرجەم قائیمقام و بەڕێوەبەرانی شارەدێیەكانی سنووری پارێزگای هەولێر كۆبووە. پارێزگاری هەولێر ڕایگەیاند، بۆ ئایندە پێویستە هەموومان وەك یەك تیم كاربكەین بۆ ئەوەی چی باشە پێشكەشی دانیشتوان و شارەكەمان بكەین و شوێن پەنجەی هەموولایەك لە كارەكاندا دیاربێت، دەبێت هەموو لایەكمان وەك یەك تیم بۆ خزمەتكردنی هاووڵاتییان و دانیشتوانەكەی بەبێ جیاوازی كاربكەین و هەموو هەوڵێك بخەینەگەڕ بۆ كەمكردنەوەی ڕۆتین لەڕاییكردنی كاروباری هاووڵاتییان. وتیشی، "بەهیچ شێوەیەك ڕێگە بەهیچ كەس و لایەنێك نەدرێت زێدەڕۆیی و سەرپێچی لەسەر موڵكی گشتیی ئەنجامبدات"، لەمبارەیەشەوە پاڵپشتی تەواوی پارێزگاری هەولێری ڕاگەیاند بۆیان لە ڕێگەنەدان و لادانی زێدەڕۆیی و سەرپێچییەكان. سەبارەت بە پێداویستی و كەموكوڕی ناوچەكان، ئومێد خۆشناو ئاماژەی بەوەكرد، وێڕای ئەوەی جارێكی تر تەئكیدی لەسەر هەموو پاڵپشتی و هاوكاریەكان دەكەینەوە، دڵنیاشی كردنەوە ئەوەی لەتوانادابێت و بكرێت درێغی ناكات و بۆیان جێبەجێ دەكات.\nسلێمانی ـ نزار جەزا سەگی بێلانە كێشەی گەورەی بۆ پاركەكانی سلێمانی دروستكردووە، بەجۆرێك باخەوانەكان ناتوانن خزمەتی پاركەكان بكەن و هاوڵاتییانیش لەترسی پەلاماردان كەمتر دەچنە پاركەكانەوە. پێشتر (خەڵك) ئاشكرایكرد، نزیكی چوار بۆ پێنج هەزار سەگی بێلانە لەناو سەنتەری شاری سلێمانی هەیە، كە دەبنە هۆی گواستنەوەی نەخۆشی و مەترسی پەلاماردانی هاوڵاتییانیان هەیە. كامەران حەمە ساڵح، بەڕێوەبەری باخچەكانی سلێمانی بە(خەڵك)ی ڕاگەیاند، لەئێستادا ڕێژەیەكی زۆر لەسەگی بێلانە لەناو پاركەكانی سلێمانی بڵاوبوونەتەوە، ئەمەش كێشەی گەورەی بۆ دروستكردوون. ئاماژەی بەئەوەشدا، تاكو ئێستا سێ جار نوسراویان بۆ شارەوانی و ڤێتەرنەری و قائیمقامییەت ناردووە، بۆئەوەی چارەسەری ئەم كێشەیەیان بكەن. باسی لەئەوەشكرد، ئێستا وای لێهاتووە هاوڵاتیان ناتوانن بەئیسراحەت بچنە ناو پاركەكان، تەنانەت پێشتر شەوانە هاوڵاتییان بۆ وەرزش دەهاتنە پاركەكان، ئێستا ئەوەش زۆر كەمبۆتەوەو ناوێرن بێن وەرزش بكەن. ئەوەشی خستەڕوو، كاتێك ئەو ڕێژە سەگە زۆرە لەناو پاركەكاندا هەبن، باخەوانەكانیش ناوێرن خزمەتی پاركەكان بكەن، لەبەرئەوەی ترسیان هەیە پەلاماربدرێن لەلایەن سەگەكانەوە، هەروەها ترسیان لەوەش هەیە نەخۆشییان بۆ بگوازرێتەوە. ئەوەشی باسكرد، ئەم كێشەیە تا كات تێپەڕێت گەورەتردەبێت، بۆیە پێویستە خێرا چارەسەربكرێت. وەك چارەسەری ئەم كێشەیە ئاژەڵدۆستان داوای كردنەوەی شێڵتەرێكی گەورەدەكەن، بۆئەوەی سەگەكانی تێداكۆبكەنەوە، بەڵام تاكو ئێستا هیچ هەنگاوێكی كرداری بۆ ئەم بابەتە نەنراوە، كە بەرهەمی هەبێت. ئەمە لەكاتێكدایە بەهۆی فشاری ئاژەڵدۆستانەوە ماوەی دوو ساڵ زیاتر هیچ ئاژەڵێك لەلایەن ڤێتەرنەرییەوە نەكوژراوە، لەبەرامبەر ئەمەشدا حكومەتی هەرێم و حكومەتە خۆجێیەكان هیچ پلانێكیان بۆ ڕێگریكردن لەزۆربوونی سەگی بێلانە نەبووە، تا گەیشتە ئەمڕۆ.\nهۆگر کەمال رۆژانە رووداوی ناخۆشی کۆمەڵایەتی لە شار و شارۆچکەکانی هەرێم راماندەچڵەکێنێت و ناخمان دەهەژێنێت، هەر دوێنێ لە کفری باوک و کوڕێک و مامی کوڕەکە بە لەحزەیەک لەسەر کێشەیەکی کۆنی کۆمەڵایەتی کوژران، هەشت کەس لە ئاهەنگێکدا لە شەقڵاوە بریندار بوون، هێرشکرایە سەر پەرلەمانتارێک. هەموو ئەمانە بۆ نەبوونی هۆشیاریی گشتی و متمانە نەبوون بە یاسا و دادپەروەریی و بوونی چەک بەدەست هەموو کەسێکەوە دەگەڕێتەوە. ئاخر ناکرێ دوو مرۆڤ لەسەر شەقام لەناو ئۆتۆمبێل سەیرێکی یەکتر بکەن لا ئیرادی، هێندە زوو هەڵچوون دروست بێت و چەک بەکاربهێنرێت کە رۆژانە ئەم حاڵەتانە هەیە. مرۆڤی کورد بەهۆی ئەو دۆخە دەرونییەی لەروی سیاسی و ئابوریی و جۆری ژیانکردنەوە بۆی دروستبووە، بەردەوام رووی لە هەڵچوونە و ئەم هەڵچوونە خێرایەش کارەساتی لێدەکەوێتەوە، کاتێک کەسێک دەکوژرێت چەندین کێشەی دیکە بەدوای خۆیدا دەهێنێت و لێکەوتەی گەورەی دەرونی خێزانی بەدواوەیە. بەڕای من بۆ چارەسەری ئەم کێشانە پێویستمان بەگرتنەبەری چەند رێکارێکە: ١- دابینکردنی مووچەی تەواو و رەخساندنی هەلی کار و باشکردنی گوزەرانی هاوڵاتیان لەلایەن حزبە سیاسییەکانەوە کە ئەوانیش شۆڕی بکەنەوە بۆ حکومەت. ٢- جێبەجێکردنی بڕیاری لەسێدارەدان. ٣- نەهێشتنی چەک بەدەست هاوڵاتیان و پێویستە ئەو کەسە ئەمنی و سەربازییانەی کە پێویستە چەک هەڵبگرن تەنها لە کاتی ئەرکەکانیان پێیان بێت و دواتر لە شوێنی کارەکانیان دایبنێن و نەبرێتەوە بۆ ناو ماڵ و شەقام. ٤- گەڕاندنەوەی متمانە بە یاسا لەلایەن حزبەکانەوە، تا ئەوان رێگە نەدەن دادگاکان سەربەخۆ بن و یاسا سەروەر نەبێت بەسەر هەموواندا هاوڵاتی وەک پێویست متمانەی بە دادگا نابێت، ئەگەر هاوڵاتی لەکاتی کێشەدا بزانێ یاسا مافی بۆ وەردەگرێت ئەوا چ پێویستی بە کوشتار و کاردانەوەی خراپ هەیە. ٥- پێویستە حکومەت سانسۆر بخاتەسەر دراماکان و رێگە بە پەخشکردنی هەموو جۆرە درامایەک نەدرێت لە کەناڵەکان. ٦- رێگری بکرێت لە فرۆشتنی چەک بە ئاشکرا بە هەر کەسێک کە بیەوێت و قاچاخچێتی چەک نەهێڵدرێت. ٧- رێگری بکرێت لە هێنانی دەمانچە و چەکی مناڵانە و فرۆشتن پێیان. ٨- لە قوتابخانەوە کار لەسەر تاکی کورد بکرێت بۆ ئارام گرتن و بەکارنەهێنانی چەک. ٩- رێگە بگیرێت لە هێنانی چەقۆ و قەمە و خەنجەربۆکسی تایبەت بەشەڕ و فرۆشتنی بە ئاشکرا لەسەر شەقام و دوکان و بازاڕ و مۆڵەکان. ١٠- ئەکرێت کەسایەتییە هونەریی و کۆمەڵایەتی و نووسەر و ئەدیب و ئاینییەکان رۆڵی گەورە ببینن لە هۆشیارکردنەوەی تاک. ١١- توێژەرانی دەرونی کۆمەڵایەتی دەتوانن تاک هۆشیار بکەنەوە و هاوکاری گەورەی دەرونی کۆمەڵایەتی پێشکەش بکەن. ١٢- ئەکرێت میدیاکان بەگشتی رۆڵی گەورە و بەرچاو بگێڕن لە هۆشیارکردنەوەی تاک. ١٣- رێگری لە مافیاگەریی و کەڵەگایی بەشێک لەو کەسانە بکرێت کە لەرێگەی حزب و عەشیرەتەوە دەسەڵاتیان پەیدا کردوە، کە ئەمەش پێویستی بە بڕیاری بوێری کەسی یەکەمی حزبەکانە بۆ ئەوەی لەناوخۆی حزبەکانی خۆیانەوە دەستپێبکەن. ١٤- دەسەڵاتی تەواو بدرێت بە بەڕێوبەرەکانی ئاسایش و پۆلیس و دەزگا ئەمنییەکان بۆ ئەوەی رێگری لە مافیاگەری بکەن، بەڵام ئەو حزبانەشی ئەو کەسایەتیە ئەمنیانە دادەنێن رێگە نەدەن دەسەڵاتەکانیان بۆ کاری خراپ و شەخسی خۆیان بەکاربهێنن. ١٥- پێویستە هەر هاوڵاتییەک زوڵمی لێکرا بێ ترس و دودڵی میدیاکان ئاگادار بکات و دەنگی خۆی بە رای گشتی بگەیەنێت، بۆ ئەوەی رایەکی گشتی گەورە لەسەر ئەو زوڵمە دروست بێت کە لێی کراوە یان بڕیارە لێی بکرێت، چونکە میدیا هێزێکی گەورەیە و رۆڵێکی گەورەی لە کۆمەڵگە هەیە. ١٦- ئێستا هەر هاوڵاتییەک بۆ خۆی رۆژنامەنووسێکە و ئەکرێت پەڕە کەسییەکانی خۆی لە…\nخەڵك- نرخی دۆلار لە بازاڕەكانی هەرێمی كوردستان بەراورد بە ڕۆژانی ڕابردوو دابەزیوە. یادگار حەسەن لە كۆمپانیای سەعید بە (خەڵك)ی ڕاگەیاند، نرخی دۆلار بۆ ئەمڕۆ شەممە 27-2-2021، بەپێی بازاڕی گۆڕینەوەی دراوی بیانی لە شاری سلێمانی 100 دۆلاری ئەمریكایی بە 145 هەزار 400 دینار مامەڵەی پێوە كراوە. وتیشی، "نرخی 100 دۆلاری ئەمریكی بە 2 ملیۆن و 503 هەزار تمەنی ئێرانی مامەڵەی پێوە كراوە". بەهۆی ناجێگیری بازاڕ و قەیرانی دارایی و ڤایرۆسی كۆرۆنا و دابەزینی بەهای دینار لە هەرێمی كوردستان و عیراق، نرخی دۆلار ناجێگیرە.\nخەڵك- ئەمینداری گشتی بزووتنەوەی نوجەبا ئاشكرای دەكات، ئەگەر ئەمریكییەكان دەوێرن ڕاستەوخۆ لەگەڵ هێزەكانمان شەڕ بكەن. كەناڵی (العهد) بڵاویكردەوە، نەسر شەمەری، جێگری ئەمینداری گشتی بزووتنەوەی ئیسلامی نوجەبا ڕایگەیاندووە، هێرشە ئاسمانییەكانی ئەمریكا بۆ سەر هەندێك لە بنكەكان لە سنووری سوریا و عێراق نیشانی بێ دەسەڵاتیانە لە ڕووبەڕوونەوەی ڕاستەوخۆیان لەگەڵ گرووپەكانی بەرخۆدان. وتیشی، "ئەو جۆرە هێرشانە شكستی ئەوان نیشان دەدات". ئاشكراشیكرد، ئەو هێرشانەی ئەمریكا وەڵامی توندی گرووپەكانی بەرخۆدانی بەدواوە دەبێت. دوێنێ فڕۆكەكانی ئەمریكا لە سنوورەكانی نێوان عێراق و سوریا كاروانێكی هێزەكانی حەشدی شەعبیان بۆردومان كرد و لانی كەم 17 چەكداریان كوشت و بە دەیانی دیكەشیان بریندار كرد.\nتەها قادر: کارە نوێکەم لە ئاستێکی جیهانیدایە\nهونەرمەند تەها قادر نوێترین بەرهەمی خۆی بەناوی “نانا” بڵاوکردەوە و ڕایی گەیاندووە کە کارە نوێکەی لە ئاستێکی جیهانیدایە.\nتەها قادر وتویەتی” “ببینن کە ھونەرمەندێکی کورد دەتوانێت لە چ ئاستێکی جیھانی کار بکات، ئەمە تەنھا سەرەتایە”.\nبەرهەمەکەی تەها لە تێكست و ئاوازی هەردی سەلامییە و ئەفشین شوكری كاری ئەڕێنجمێنتی بۆ كردوە، لە دەرهێنانی محەمەد بازە\nتەھا قادر خەڵکی شاری سۆرانە، خاوەنی چەندین گۆرانی و ڤیدیۆ کلیپە.\nیاسین مەحمود ڕەشید؛ ئەگەر لامەركەزی لەپێناو بەرزكردنەوەی داهات بێت بۆ خزمەتی هاووڵاتیان هەموو پشتیوانی دەكەین\nهاوژینی هونەرمەند محەمەدی ماملێ کۆچی دوایی کرد\nخەڵك-بەشی هەواڵ بە گوێرەی دواین ئامار، تووشبووانی ڤایرۆسی كۆرۆنا لە جیهاندا گەیشتە 114 ملیۆن و 595 حاڵەت.\nئەمەی خوارەوە چەند زانیاریەکە لەسەر وڵاتی سەنگافورە کە مایەی سەرسوڕمانە بۆت و سەیر و سەمەرەیە: – سەنگافورە بە…\nبۆمناڵی تازە لەدایکبوو هەمو شتێکی تازە لەوانەیە سەیر و بە ئازاربێت بەتایبەت ئازاری ددان کە لەسەرەتای تەمەنی مناڵەوە…\nزۆرێک ڕقیان لە وێنەی سەر پێناسەکانیانە، لە چالێنجێکی نوێی سۆشیالمیدیادا بەشداربوان وێنەیەکی ئاسایی خۆیان لەگەڵ…\nبەهۆی شەڕی دوو بنەماڵە لە كفری 3 كەس كوژران.\nلێپرسراوی ڕاگەیاندنی تەندروستی شەقڵاوە ڕایدەگەیەنێت، لە كاتی بوك گواستنەوەدا هەشت…\nئه‌رشیفه‌کان مانگێک دیاری بکه شوبات 2021 (1523) كانونی دووه‌م 2021 (906) كانونی یه‌كه‌م 2020 (62)


^ "وەشانی ئەرشیڤکراو". Archived from the original on ١٩ی ئابی ٢٠١٢. Retrieved ١٩ی ئابی ٢٠١٢. Check date values in: |accessdate=, |archivedate= (help) ١٩ی ئابی ٢٠١٢ لە وەیبەک مەشین، ئەرشیڤ کراوە.\nوەرگیراو لە «https://ckb.wikipedia.org/w/index.php?title=ئەنفلوەنزای_بەراز&oldid=841831»\nئەم پەڕەیە دواجار لە ١٧:٢٥ی ٢١ی ئەیلوولی ٢٠٢١ نوێ کراوەتەوە.


کێن ئەوانەی ڕەخنە لە ڕێکخراوەکانی ژنان دەگرن\nگەورەترین ھەڵەی کۆمەڵگا ئەوەیە کە پێی وابێت چارەسەرەکانی دۆخی ژنان تەنھا لە ئەستۆی ڕێکخراوەکانی ژناندایە، وەک ئەوەی تەنھا ڕێکخراوەکانی ژنان ھۆکاری ئەو ھەموو ئیھانە و ژنکوژییە بن، ڕاستە ڕێکخراوەکان دامەزراوەیەکن بۆ چارەسەری کێشەی ژن و دەبێت پەنایەکی تەندروست بن بۆ ژنانی بێپەناو ھەڕەشەلێکراو، خۆ ئەگەر ڕێکرخراوەکانی ژنان بە باشیش بەم کارەیان ھەڵنەستابن ئەوە ھەموو کەموکوڕی و ئەو تاوانانەی بەرامبەر بە ژنان دەکرێت لە ئەستۆی ڕێکخراوەکەنی ژنان نییە، چونکە مێژووی میلەتی ئێمە پێش دروستبوونی ڕێکخراوەکانی ژنانیش پڕ بووە لە ژنکوژی و ژن چەوساندنەوە و بەکۆیلەکردنی ژن، پڕ بووە لە لێدان و بەکەم ڕوانین لە ژن!\nلە دنیادا دوو جۆر ڕەخنە ھەن؛ ڕەخنەی دروستکەر و ڕەخنەی ڕووخێنەر. ڕەخنەی دروستکەر بۆ ئەوەیە کە باشتر ھەنگاوەکانت بنێیت تا ئامانجەکانت باشتر بپێکیت و خەونەکانت بەردەست بن. ڕەخنەی ڕووخێنەر بۆ دژایەتییە و بۆ ئەوەیە کە تۆ لە ھەنگاونان بوەستێنێت و ھەموو ئامانج و خەونەکانت ون بکات.\nلە کوردستانیش دوو جۆر لە خەڵک ڕەخنە لە ڕێکخراوەکانی ژنان دەگرن، جۆرێکیان ئەو خەڵکانەن کە پڕ بە ویژدان و دڵسۆزییان ڕەخنە لە ڕێکخراوەکانی ژنان دەگرن، بۆ ئەوەی ڕێکخراوەکانی ژنان باشتر بەردەوام بن و ئامانجی گەورەتر بەردەست بکەن، جۆرەکەی تر ئەو خەڵکە ڕەخنەگرەن کە بە ھەموو ھێز و بوونیان دژی ژن و دەرکەوتنی ژن و ئازادیی ژنن. بۆیە زۆر بە ڕوخێنەرانە ڕەخنە لە ڕێکخراوەکانی ژنان دەگرن، نەک بۆ ئەوەی کاری باشتر بکەن بەڵکو بۆ ئەوەی ئاسەواری ھیچ ڕێکخراوێک بە ناوی ڕێکخراوی ژنان نەمێنێت و پێیان خۆشە ژن تەنھا لە چوارچێوەی دیواری ماڵدا زیندان بێت، بۆیە ڕەخنەی ئەو جۆرە لە خەڵک نابێت جێگەی بایەخ بێت. ئەو جۆرە خەڵکە حەز بە سڕینەوەی ھەموو جۆر چالاکییەکی ژنان دەکەن و ھەموو خراپی و دڕندەییەکانی خۆیان دەرحەق بە ژن دەخەنە ئەستۆی ڕێکخراوەکانی ژنان، تەنھا ئامانجیان ئەوەیە ھیچ ڕێکخراوێک نەمێنێت کە ئیش بۆ ژن بکات و ئەمانیش بەردەوام بن لە چەوساندنەوەی ژنەکانی ناو خێزانەکانیان.\nبەشێک لە کۆمەڵگا لە ئەرکی خۆی تێنەگەشتووە و پێی وایە ئەوەی ھەڵەی خێزانەکانیش لە ئەستۆی ڕێکخراوەکانی ژنانە بێ ئەوەی ڕۆژێک ئەندامێکی ئەو خێزانە سەردانی ڕێکخراوێکی ژنانی کردبێت، بەڵام لە کاتی ئەگەری ڕوودانی ھەڵە و تاوان ڕاستەوخۆ ڕێکخراوەکانی ژنان تاوانبار دەکرێن، ئەمەش مانای ئەوەیە کە خێزان ھیچ ڕۆڵێکی نەبێت لە پەروەردەکردنی تاکەکاندا و ھەموو شتێک ئەرکی ڕێکخراوەکانی ژنان بێت و خێزان ھیچ ھەڵەیەکی نییە لە ئاڕاستەکردنی تاکەکانی و بەرھەمھێنانی نەوەیەکی توندڕەو لە کۆمەڵگادا لە کاتێکدا پێچەوانەی ئەم قسە ڕاستە و خێزان قوتابخانەی یەکەمی مرۆڤە چونکە لە نێوان خێزان و تاکەکانی خێزاندا پەیوەندییەکی سۆزی ھەیە کە جۆرێک گوێڕایەڵی دروست دەکات، ھەر ئەم گوێڕایەڵیکردنە سۆزییە وا دەکات کە تاک زۆرترین کاریگەریی پەروەردەی خێزانی لەسەر بێت.\nڕێکخراوەکانی ژنان بێ کەم و کوڕی نین لە کوردستان بەڵام دەبێت خەڵک لەوە تێبگات کە ئەگەر ڕێکخراوەکانی ژنان لە باشترین دۆخی کارکردن و خزمەتیشدا بن ھێشتا ھەر خێزان پلەی یەکەمی بەردەکەوێت لە چۆنێتیی بونیاتنانی کەسێتیی تاک، وە ڕێکخراوەکانی ژنان لە باشترین دۆخی کارکردنیشدا ناتوانن ھەموو کلتووری ژنکوژی و بەکەم ڕوانین لە ژن و لێدان لە ژن و نەھامەتییەکانی ژن بسڕنەوە، بێ پشتگیری خێزان و یاساو حوکمەت و کۆمەڵگا، چونکە دواجار ڕێکخراوەکانی ژنان پەنایەکن بۆ ژنانی بێپەنا لە کاتی دروستبوونی کێشە نەک ئەوەی قوتابخانەیەک بن کە تاکەکان لە منداڵییەوە تێیدا گەورە بووبێتن، بۆیە ئەم تاوانبارکردنە موتڵەقەی ڕێکخراوەکانی ژنان شتێکی نادادپەروەرانەیە، ھەڵبەت ئەو تاوانانەی دژ بە ژنان کە ڕوودەدەن تاوانێکی کلتووری و ئایدۆلۆژییە، نەک ئەوەی باڵادەستی ڕێکخراوەکانی ژنان ھۆکاری ئەو تاوانانە بن.\nشوێن ھەیە ھیچ ڕێکخراوێکی ژنانی تێدا نییە، بەڵام ژنکوژی لێیە، کەواتە ئەگەر ھاوکێشەی قسە و ڕەخنەکانمان پێچەوانە بکەینەوە، دەبێت بڵێین ئێمە فەراغی نەبوونی ڕێکخراوی ژنانی سەرکەوتوومان ھەیە، ئەرکی حوکمەتە کە دەبێت ھاوکار بێت تا لە ھەموو گوند و قەزا و شار و شارۆچکەیەکی ئەم نیشتیمانە ڕێکخراوێکی سەرکەوتووی ژنان ھەبێت، کە ژنان لە کاتی ھەڕەشە لە سەریان و لە بێپەناییدا پەنای بۆ ببەن. واتە پێویستە ھەموو ھەوڵ بدەین ڕێکخراوەکانی ژنان باشتر و زیاتر بکەین، نەک وەک ئەو ڕەخنانەی کە دەیانەوێت ھیچ ڕێکخراوێک نەمێنێت بە ناوی ڕێکخراوی ژن و بە یەکجاری بیسڕنەوە و ونی بکەن.\nدۆخی ژنان لە ئێستادا ھەرچەند خراپ بێت دوو ھێندەش خراپ بێت ھێشتا تاوان لە ملی کلتوور و نەبوونی یاسای ژنپارێزی و فیکری ھەڵەوەیە، نەک ڕێکخراوەکانی ژنان، ئەو خەڵکانەی چاو دەنوقێنن و ڕەخنە لە ڕێکخراوەکانی ژنان دەگرن پێویستە چاو بکەنەوە و ڕەخنەیەکیش لە خۆیان و فیکر و کلتووری لەمێژینەیان بگرن.\nداینەمۆی ئازادیی سڕینەوەی تاوانکاری پێش ھەموو کەس دەبێت خودی خۆت بیت، پاشان ڕەخنە لە خەڵک و یاسا و حوکمەت و ڕێکخراوەکان بگریت.


قوباد تاڵەبانی: پێشوازی لە دەرچوونی یاسای ژنانی ڕزگاربووی ئێزدی دەكەم - تۆڕی میدیایی خەڵک\nجێگری سەرۆكی حكومەتی هەرێم ڕایدەگەیەنێت: پێشوازی لە دەرچوونی یاسای ژنانی ڕزگاربووی ئێزدی دەكەم لە ئەنجومەنی نوێنەران.\nقوباد تاڵەبانی جێگری سەرۆكی حكومەتی هەرێمی كوردستان لەبارەی پەسەندكردنی یاسای ژنانی ڕزگاربووی ئێزدی لە دەستی داعش لەلایەن ئەنجومەنی نوێنەرانی عیراقەوە دەڵێت:”پێشوازی لە یاساكە دەكەم”.\nقوباد تاڵەبانی ئاماژە بەوەشدەدات، ئەم یاسایە هەنگاوێكی پێویست بوو بەرەو قەرەبووكردنەوە و سوككردنی ئەو بارە قورسەی كە تیرۆریستانی داعش بەسەر ئەو ژنە سەربەرزانەی ئێزدی هێنا.\nجێگری سەرۆكی حكومەتی هەرێمی كوردستان ئەوەشی خستووەتەڕوو، كاتی ئەوەیە پاش زیاتر لە شەش ساڵ لەو مەرگەساتە مافەكانیان بۆ بگەڕێتەوە. جگە لەوانیش لەم قۆناغەدا سۆراغكردنی بێسەروشوێنەكانی ژنانی ئێزدی ئەركی هەموو لایەكمانە و گێڕانەوەی مناڵە لەدایكبووەكانی لێكەوتەی ئەم تاوانانەش لە سوریاوە بۆ كۆمەڵگا ئێزدییەكان ئەركێكی مرۆییە.\nجێی ئاماژەیە، ئەمڕۆ، دووشەممە 1/3/2021 ئەنجومەنی نوێنەرانی عیراق یاسای ژنانی ئێزدییە ڕزگاربووەكانی دەستی داعشی پەسندكرد، كە تیایدا هاتووە:\n– هەموو ژنە ئێزدییە ڕزگاربووەكان قەرەبوو دەكرێنەوە\n– ژنانی ڕزگاربوو مووچەیەكیان بۆ دەبڕدرێتەوە\n– ژنانی ڕزگاربوو پارچە زەوییەك یان یەكەیەكی نیشتەجێبوونیان پێدەدرێت\n– دەبێت ژیانێكی ئاسوودە بۆ ژنانی ڕزگاربوو دابین بكرێت\n– دەبێت خزمەتگوزاریی تەندروستی پێشكێشی ژنانی ڕزگاربوو بكرێت\n– دەبێت ژێرخانی ناوچەكانی ژنانی ڕزگاربوو ئاوەدان بكرێتەوە\n– دەبێت ژنانی ڕزگاربوو و منداڵەكانیان تێكەڵی كۆمەڵگە بكرێنەوە\n– دەبێت دۆخی یاسایی منداڵانی ژنە ڕزگاربووەكان چارەسەر بكرێت


ڕۆژنامەوان و چالاکێکی ژینگە لە پارلمانی کانادا: کۆماری ئیسلامی شیاوی هیچ چەشنە سازانێک نییە\n11:58 - 2 پووشپەڕ 2722\n''نیک ئاهەنگ کەوسەر'' ڕۆژنامەوان و چالاکی بواری ئاو و ژینگە لە پارلمانی کانادا وتوویەتی: "دەسەڵاتدارانی وڵاتانی دێموکراتیک دەبێ وریا بن و بزانن کە ئەگەر بەرنگاری بارمتەگرتن و تێرۆریستەکانی ڕێژیمی کۆماری ئیسلامیی ئێران نەبنەوە، ئاکامێکی جگە لە شکست بەدواوە نابێت''.\nناوبراو کە شارومەندی وڵاتی "کانادا"یە لەسەر داوای گرووپی مافی مرۆڤی نێونەتەوەیی مەجلیسی کانادا لە وتارێکدا لەبارەی پێشێلکردنی ئاشکرای مافی مرۆڤ لە ئێرانی ژێر دەسەڵاتی ڕێژیمی ئیسلامیی ئێراندا وتوویەتی: "لەبەرچاو نەگرتنی بیروڕای ڕووناکبیران لە ئێران کە گوێیان بەداواکارییەکانی بەرپرسانی ڕێژیمی ئێران نەداوە، ناتوانێت بە قازانجی جیهانی دێموکراتیک بە تایبەت کانادا بێت. ڕێژیمێک کە ژنان بە فەرمی ناناسیت و بیرمەندان و پارێزەرانی ژینگە زیندانی دەکات، شیاوی هیچ چەشنە سازانێک نییە''.\n''نیک ئاهەنگ کەوسەر'' بە ئاماژە بە ڕۆڵی بەرپرسان و دەستوپێوەندییەکانی سپای پاسدران لە تێکدانی ژینگە و وێرانکردنی سەرچاوەکانی ئێران و هەروەها کوشتن و زیندانیکردنی لایەنگرانی ژینگە باسی لەوە کرد: ''دڵهەژینە کە دەبینم لە ترسی گیانی خۆم پەنام بۆ وڵاتی کانادا بردووە و بە دژوارییەکی زۆر لەو وڵاتە نیشتەجێ بوومە، بەڵام فەرماندەکانی سپا، منداڵان و بنەماڵەکەیان و شەریکی جینایەتەکانیان لە کاوڵکردنی ئێران، بە بێ سەرئێشە و بە ئاسودەیی لەو وڵاتە نیشتەجێ بوونە و ئیمکاناتی ئەو وڵاتە بەهرەمەند بوونە''.\nئەو ڕۆژنامەوانە هەروەها باسی لەوە کردووە خستنەخوارەوەی فڕۆکەی ئۆکراینی بە ١٧٧ مسافیرەوە لەلایەن سپای پاسدران کارێکی بەئەنقست بووە و ڕێژیمی ئێران بنەماڵەی قوربانییانی ئەو ڕووداوەی خستووەتە ژێر گوشاری ڕەوانی و جەستەیی، بەڵام دەوڵەتی کانادا لە بابەت ئەو هەڵسوکەوتانەی ڕێژیمی ئێران بە نەرمی دەجوڵێتەوە.


رۆژائاوای کوردستان و ئەگەری دانپێنان » KadirShorsh\n« بەڵێن و پەیمان | رەتکردنەوەی خەڵاتێک کە “لەژێر چاودێری نوسینگەی حکومەتی هەرێم” بەخشراوە بەمن »\nرۆژائاوای کوردستان و ئەگەری دانپێنان\nبەپێی ئەو هەوالە و هەواڵی دیکە: لە چوارچێوەی پلانی ڕزگارکردنی رەقەدا ئەمەریکا هێزی پشتگیری بۆ هێزەکانی یەپەگە دەنێرێت…. بەپێی گوتنی ئەمەریکا خۆی، هێزەکانی یەپەگە زۆر چاڵاک و سەرکەوتوون، زیاتر لە ١٠٠ گوندیان لە دەوروبەری رەقە تائێستا ڕزگارکردووە. ئەمەریکا پشتگیری تەواوی یەپەگە دەکات، ئەوەش تورکیای زۆر هەراسان کردووە و ناوە ناوە هەڕەشە دەکات.\nئەو بەشداریەی یەپەگە لە ڕزگارکردنی شارە عەر…ەبیەکاندا، ستاتوسی ئەو هێزە کوردییە لە هاوکێشە سیاسیەکانی ناو سوریا بێگومان بەهێز دەکات، کە پێویستە بەکاربهێندرێت، بۆ یەکخستنەوەی کانتۆنە لێکدابڕاوەکان، هەروەها بۆ بەدەستهێنانی دانپێنانی هەمەلایەنە بەو خۆبەرێوەبەرییە کوردیەی کە لە رۆژئاوای کوردستاندا پێکیان هێناوە. هیوادارم هەر ئەوەش مەبەستی دەسەڵاتی کوردی رۆژئاوا بێ. دەکرێ لە گفتوگۆکاندا چ کراوە یا داخراو سوود لەو بەهێزیەی خۆیان وەرگرن. ئەگەر بتواندرێ جۆرێک لە ڕێکەوتن لەسەر سیستەمی فیدرالی یا لانی کەم پەسندکردنی خۆبەرێوەبری کوردان لە چوارچێوەی سیستەمی سیاسی داهاتووی سوریا بەدەستبهێندرێت، کورد مسۆگەری مانەوەی دەسەڵاتەکەی بەجۆرێ لە جۆرەکان دەکرێ بکات. دیارە تورکیا هەموو هەوڵیک دەدات ئەوە ڕوونەدات. لەبەر خاتری چاوی ڕەشی عەرەب نا، بەڵکو لە ترسی گەیشتنی کوردانی باکور بە مافی خۆبەڕێوەبەری و دواتر دابەشبوونی تورکیا.\nتائێستا عەرەبەکان دانیان بەو دەسەڵاتە کوردیە نەناوە، سەرکردە کوردەکان باش دەزانن، پارت و رێکخراوە عەرەبیەکانی سوریا جێگەی بڕوا نین، نە ئەسەد و نە ئەوانیتر ئەگەر گوشارێکی نێونەتەوەیی یا زلهێزەکان نەبێت، ئەگەر رێککەوتنێکی بڕواپێکەر نەبێت، ئەوا دوای کوتاییهێنان بە کێشە ناوخۆیەکان و لەناوبردنی داعش، ئەگەری شەڕ لە نێوان دەسەلاتی کوردی رۆژئاوا و دەسەڵاتی عەرەبی سوریا زۆرە


وتووێژی ماڵپەڕی ئاسۆی رۆژ لەگەڵ دوکتور ئازاد مورادیان: کەبوودوەند هێمای چالاکی مەدەنی ئەم سەردەمەیە | Kurdish American for Democracy and Human Rights (KADHR)\n← ژیانی کەبوودوەند لە مەترسیدایە\nدموکراسی با تمام تبعات آن، در نقد مخالفان حق تعيين سرنوشت →\nPosted on August 5, 2012, in Kurdish and tagged لەگەڵ, ماڵپەڕی ئاسۆی رۆژ, هێمای چالاکی مەدەنی, وتووێژی سامان ریشە ساحێب, ئەم سەردەمەیە, دوکتور ئازاد مورادیان: کەبوودوەند. Bookmark the permalink.\tLeave a comment.


دوو یانەی گەورەی ئەوروپا رکابەری بەدەستهێنانی دێمبێلی دەکەن - KurdGoal\nحوزه‌یران 28, 2022 11:23 AIM:\nدوو یانەی گەورەی ئەوروپا رکابەری بەدەستهێنانی دێمبێلی دەکەن\nگرێبەستەکەی لەگەڵ بارسێلۆنا تەواو بووە و رۆژبەرۆژ بازاڕی بەدەستهێنانی گەرمتر دەبێت. دوو یانەی گەورەی ئەوروپا کێبڕکێی دەستەبەرکردنی تواناکانی عوسمان دێمبێلی دەکەن.\nعوسمان دێمبێلی، گرێبەستەکەی لەگەڵ بارسێلۆنا تەواو بووە، لەئێستادا ئازادە لەوەی ماوەی مانەوەی لەهەرێمی کەتەلۆنیا درێژ بکاتەوە، یاخود وێستگەیەکی دیکە هەڵبژێرێت.\nدێمبێلی، وەرزی 2017-2018 لەبەرانبەر 140 ملیۆن یۆرۆ، لەریزی برۆسیا دۆڕتمۆندی ئەڵمانی روویکردە کامپ نۆ، بەڵام بەهۆی بەردەوامی پێکان و دابڕان بارسا، بەگوێرەی پێویست سوودی لەتوانای ئەو ئەستێرە فەڕەنسییە وەرنەگرتووە.\nپێگە هەواڵییەکان بەدوو شێوەی جیاواز ناوی دوو یانە ئاشکرا دەکەن، کە ئارەزووی دەستەبەر کردنی تواناکانی عوسمانیان هەیە، پێشووتر پاریس سانجێرمان بەچڕی لەسەر هێڵ بوو، بەڵام ئەمڕۆ ناوی دوو یانەی نوێ هاتونەتە بەرباس.\nپێگەی ”بێڵد“ـی ئەڵمانی دووپاتیکردوەتەوە، کە جولیان نایگێلسمان ـی راهێنەری بایرن میونشن حەزی لەشێواز و ستایلی یاریی کردنی دیمبۆز ـە و داوای لەئیدارەی یانەی بایرن میونشن کردووە ئەو ئەستێرە 25 ساڵانەی بۆ بهێننە ئالیانز ئارێنا.\nبەگوێرەی زانیارییەکان بێت، ئۆفەری بایرن میونشن بۆ دێمبێلی گرێبەستێکی 4 وەرزییە لەگەڵ مووچەی ساڵانەی 18 ملیۆن یۆرۆ.\nلەلایەکی دیکەوە گرایم بێڵی، رۆژنامەنووسی بەریتانی ئاماژە بەوە دەدات، کە یانەی چێڵسی هاتوەتە سەرهێڵ و شەڕی بەدەستهێنانی عوسمان دەکات بۆ ریزی شین پۆشەکانی لەندەن.\nدێمبێلی، لەم وەرزە بەشداری 30 یاریی کردووە خاوەنی 2 گۆڵ و 13 ئاسیستە، تا ئێستا لەگەڵ بارسێلۆنا نەگەیشتوەتە رێککەوتنی کۆتایی بۆ ئەوەی گرێبەستەکەی نوێبکاتەوە.\nبارسێلۆنا, بایرن میونشن, چێڵسی, عوسمان دێمبێلی\nPrevپێشترڤیدیۆی گۆڵەکان : ساوسامپتۆن – لیڤەرپوول\nدواترڤیدیۆ: یاریزانێکی مەغریبی بە کارەساتێک کۆچی دوایی کردNext\nسەردار جەبار\tحوزه‌یران 25, 2022


سوودمه‌ندبه له كورته خه‌وێك له هه‌ر شوێن و كاتێك له‌گه‌ڵ (بلووزى كڵاودارى خه‌و) - Yalla\nسوودمه‌ندبه له كورته خه‌وێك له هه‌ر شوێن و كاتێك له‌گه‌ڵ (بلووزى كڵاودارى خه‌و)\nشه‌و باش نه‌خه‌وتووى ؟ سوودمه‌ندبه له كورته خه‌وێك له هه‌ر شوێن و كاتێك له‌گه‌ڵ (بلووزى كڵاودارى خه‌و) ى نوێ.\nهه‌ندێك كات پێويستمان به كورته خه‌وێك هه‌يه بۆ گه‌ڕاندنه‌وه‌ى وزه بۆ مێشك و جه‌سته‌مان و زۆركات ده‌ورووبه‌ر ده‌بێته ڕێگر له‌م خواسته. به‌ڵام، فيلم درووستكه‌رێك پێى وايه كه چاره‌سه‌ره‌گه‌ى دۆزييه‌وه.\nكه‌سان هه‌ن كه هه‌ميشه له ناو فرۆكه، شه‌مه‌نده‌نه‌فه‌ر يا خود ئۆتۆمبێل دان. ئه‌م كه‌سانه له‌ويه خوێنكاربن و شه‌وى پێشتر هێزيان ته‌رخان كردووه بۆ خوێندن. يان كارمه‌ندن و يه درێژايى ڕۆژ كاريان كردووه و ماندوون. ئه‌م كه‌سانه‌ش زۆركات خواستى ئه‌وه‌يان هه‌يه چه‌ند خوله‌كێك بخه‌ون و هه‌ڵبه‌ته به‌كارهێنانى جڵى زياده يا خود جانتا يان قوڵ وه‌ك سه‌رين ڕێگه‌يه‌كى نا ئارامه.\nجۆش وودڵ له كێشه‌كه تێگه‌يشتووه و پێى وايه بيرۆكه‌كه‌ى چاره‌سه‌ره بۆ ئه‌و كه‌سانه‌ى كه‌م خه‌ون بۆ ئه‌وه‌ى سوودمه‌ند بن له كورته خه‌وێك له هه‌ر هه‌لێكى گونجاودا. له چاوپێكه‌وتنێكدا له‌گه‌ڵ Refinery29.com، جۆش باسى ئه‌وه ده‌كات كه له ساڵانى گه‌وره‌بوونييدا هه‌ميشه بلووزى كڵاودارى پۆشيوه و خواستى ئه‌وه بووه ئه‌و جۆره جله له‌گه‌ڵ سووده‌كانى “سه‌رينى مل” بكاته يه‌ك كه‌ره‌سته‌ى گه‌شت كردن.\nبلووزى كڵاودارى خه‌وى هيپنۆس كڵاوێكى له‌گه‌ڵ دێت كه ده‌كرێته سه‌رين. كڵاوه‌كه له ديوى ده‌ره‌وه هاوشێوه‌ى هه‌موو كلاوێكى ئاساييه، به‌ڵام له ديوى ناوه‌وه سه‌رينێكى ملى تێدايه كه به نۆزڵێكى شاردراوه پڕ له هه‌وا ده‌كرێت.\nوودڵ ده‌ڵێت “سه‌رينه‌كه ئه‌بوايه بێ كه‌موكوڕى بووايه، ئه‌بوايه به شێوازێك بێت كه له ديوى ده‌ره‌وه پێوه‌ى ديار نه‌بێت كه جياوازه و هه‌روه‌ها ئارامى ببه‌خشێت. پاشان چه‌ختمان له‌سه‌ر ئه‌وه‌بوو كه بلووزێك پێشه‌كه‌ش كه‌ين جوان و شياو بێت بۆ شوێنى جياواز، وه‌ك ناو فڕۆكه و له هه‌مان كاتدا له ناو باڕ له به‌ر بكرێت”.\nجۆش وودڵ هه‌روه‌ها ده‌ڵێت “هيچ شتێك به هێنده‌ى له‌به‌ر كردنى جل و قوماشى ڕه‌ق و نا ئارام ناخۆش نييه له كاتى گه‌شت كردنا. هيپنۆسم وه‌ك چاره‌سه‌رێك داهێنا كه بريتييه له بلووز و سه‌رين له هه‌مان كاتدا”.\nئه‌م بيرۆه‌يه ده‌چێته پاڵ ئه بيرۆكانه‌ى وامان ڵێده‌كا بڵێين ” يۆ من بيرم لێ نه‌كرده‌وه؟ “.\nshort URL: https://yallairaq.com/ku/UCD5k\nكڵاوى هاو شێوه‌كردنى ڕاستى ئێستا به‌رده‌سته